text: Hóskvøldið 6. oktober kl 19:30 er byrjanartiltak í kappingini um besta skúlabókahandrit til miðnám og fólkaskúla. Regin Marnersson, stjóri í Námi, bjóðar vælkomin og Signar í Homrum syngur góðar sangir. Síðan fara Oddfríður Marni Rasmussen og Hanna Jensen á kveikjandi hátt at siga frá um egnar royndir og møguleikar at gera tilfar, sum kann verða brúkt í undirvísing. Tey fara eisini at geva eitt boð uppá, hvørji krøv dagsins skúli eigur at seta tí góða handritinum. Tiltakið er alment og tit fáa eisini eina festliga kaku frá Gudny. Tað er í Námi hóskvøldið. Start it up!


c: text/html

text:
Størsta talgilda frambrotið nakrantíð
Dan Klein --- 09.03.2017 - 07:01
Landsstýrið og samgongan hava lagt eitt lógaruppskot um Talgildu Føroyar fyri Løgtingið.
Talgildu Føroyar er ein verkætlan, sum fer at seta í verk eitt talgilt undirstøðukervi í Føroyum. Talan er um eina kollvelting av, hvussu data kann skrásetast og brúkast í framtíðini, sum fer at gera tað bæði lættari og tryggari hjá stovnum, fyritøkum og øllum føroyingum.
Borgarin í sentrum
Ein høvuðsavbjóðing seinastu árini hevur verið, at eingin yvirskipað samskipan hevur verið á økinum, tí fyritøkur og stovnar hava hvør í sínum lagi ment ymiskar talgildar skipanir. Við Talgildu Føroyar verkætlanini verða ymisku træðrirnir savnaðir saman. Hetta merkir effektivari og smidligari mannagongdir, sum kunnu lætta um hjá øllum pørtum. Í dag hevur tú eina innritan til borgaragluggan, eina aðra til netbankan, eina triðju til SEV og kanska eina fjórðu til okkurt heilt annað. Men Talgildu Føroyar geva tær eitt talgilt samleikaprógv.
Gjørligt er at gera eitt borgarakort, sum seinni kann til dømis virka sum eitt talgilt koyrikort. Ein borgaraportalur verður eisini stovnaður. Við hesum fært tú tín egna glugga, har tú kanst síggja og dagføra upplýsningar um teg, og har tú kanst fáa atgongd til og avgreiða tíni viðurskifti, eitt nú við Taks, tína kommunu, Almannaverkið, SEV, Netbankan o.s.fr. – alt á einum staði. Stovnar og fyritøkur í Føroyum fáa eisini fleiri fyrimunir við Talgildu Føroyum. Talgildi samleikin, Heldin, borgaraportalur umframt skipaðar grundardátur, fara øll á hvør sín hátt at geva nýggjar møguleikar fyri betri tænastum.
Tú fært størri ræði yvir egnum upplýsingum
Við Talgildu Føroyum fært tú eitt betur yvirlit yvir hvørjir dátugrunnar eru í Føroyum og hvat er skrásett um teg. Tað skal bera til hjá tær altíð at hava eftirlit við, hvørjar upplýsingar eru skrásettar um teg og hvør hyggur eftir hesum upplýsingunum. Samlaði kostnaðurin fyri tær fýra verkætlanirnar, ið samanlagt eru Talgildu Føroyar – Talgildi samleikin, Borgaraportalurin, Heldin og Grunddátur – er mettur at vera 150 mió. kr.
“Talgildu Føroyar er størsta frambrotið nakrantíð innan talgilding í Føroyum. Hetta átak fer at gera dagligdagin lættari hjá fólki og vinnu, fer at styrkja okkara kappingarføri, skapa nýggj størv og fer at lata upp fyri nýggjum og betri tænastum til føroyingar. Sum heild er hetta eitt týðandi fet fyri at gera okkara samfelag enn meira sjálvbjargið, tíðarhóskandi og stuðlar hartil undir málinum at skapa varandi fólkavøkstur”, sigur Kristina Háfoss, landsstýriskvinna í fíggjarmálum.

robotstxt: allowed

filter: keep


text:
EvropaCup
Hóast møguleiki hevur verið á nær um hvørjum ári at fara út í Evropu at spæla, eru heili 30 ár síðani Neistakvinnur seinast spældu Evropa Cup dystir.
Nú er loksins aftur møguleiki hjá Neista kvinnum at royna seg, og hóast hettar er ein stórur biti at gloypa, taka vit av avbjóðingini við góðum treysti.
Hugaligt er at síggja at fleiri av okkara ungu klára seg væl, tá farið verður út um landodd arnar í landsliðshøpi. Tað verður nú eisini stuttligt at síggja, hvussu føroysk feløg klára seg í evropa.
At taka stigið og fara út í Evropa at spæla er eitt upplivilsi fyri leikararnar, at bjóða av og royna seg móti sterkum liði og leikarum úr øðrum londum.
Ynskiligt hevði verið at fleiri feløg tóku stig til at luttaka í Evropa Cup, men tíverri er kostnaðurin ofta ein forðing.
Eg havi í míni tíð havt nógvar ymiskar leiklutir í Neistanum. Fyrst sum leikari síðani foreldur, venjari, seinnu árini í nevnd og seinasta árið sum forkvinna í felagnum.
Allir leiklutir eru umráðandi, eingin meiri umráðandi enn annar.
Í einum stórum felagið sum í Neistanum skulu nógvar hendur til fyri at lyfta, og skal alt hepnast má lyftast í felag.
Nevndin vil takka fyri hollan stuðul frá stuð lum og øllum teimum mongu Neistafjepp arunum sum gera mun tá á stendur, og taka hond í við felagsabeiðinum.
Við stórum bláum hjarta gleði eg meg til Evropa Cup dystirnar, og vóni at hesir fara at geva okkara spælarum, fjepparum og stuðlum eina góða uppliving og vera føroy skum hondbólti at frama.
Vit vóna at síggja nógv hondbóltsáhugaði í høllini til dyst.
Fyrri Evropa Cup dysturin verður leiktur í Føroyum leygardagin 10. September kl. 19 í Høllini á Hálsi, meðan seinni dysturin verður leiktur í Ploiesti, Rumenia leygardagin 17.september kl. 18.00.
Hjartaliga vælkomin, og góðan dyst!
Blátt er gott!
Súna Mørk
forkvinna NEISTIN


text:
Tróndur Arge 17.02.2017 (10:59)
Dótturin tekur við eftir pápan
Í farnu viku viku hevði Víkingur aðalfund. Brandur Jacobsen, formaður í felagnum, greiddi frá gongdini bæði bygnaðarliga og ítróttaliga í felagnum. Roknskapurin varð lagdur fram og góðkendur.
Á fundinum bleiv sitandi nevnd afturvald, umframt hetta var Elin Vatnhamar Olsen vald fyri Ólavur F. Olsen sála. Sostatt tekur dótturin við eftir pápanum, sum øll árini hevur sitið í nevndini.
Nevndin hjá Víkingi :
Brandur Jacobsen, formaður
Ólavur Thomsen, næstformaður
Ovi Heinesen, skrivari
Hanna E. Olsen, nevndarlimur
Jeffri Olsen, nevndarlimur
Elin Vatnhamar Olsen, nevndarlimur
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Myndir frá hvalaveiðuhoyringini á Fólkatingi
Her kanst tú síggja myndir frá hoyringini um føroyska hvalaveiðu, ið føroyanevndin á Fólkatingi skipaði fyri 18. november 2015.
Tíðindi
2018/04/20
Fakið hevur verið undir trýsti í fleiri ár, og nú leggur Københavns Universitet upp til at strika undirvísingina heilt. – Vitanin um Føroyar er frammanundan lítil í Danmark, og tað ger hetta stigið enn meira
les meir
2018/02/21
NÝGGJ FRÁGREIÐING: BREXIT FÆR AVLEIÐINGAR FYRI FØROYSKA FISKIVINNU Tá Bretland tekur seg úr ES, mugu Føroyingar gera nýggja fiskiavtalu við Bretar. Vit fiska nógv í bretskum sjógvi og útflyta nógv til Bretlands. Avtalan hevur tí
les meir
RSS


text:
Danjal av Rana 21.04.2017 (11:51)
Bjóða ókeypis bók
Altjóða Bókadagur er leygardagin 22. apríl. Bókadagurin verður hildin til minnis um tann navnframa spanska rithøvundan Miguel de Cervantes, sum doyði tann 23. apríl í 1616. Cervantes skrivaði jú skaldsøguna Don Qixote, ið verður mett at verða fyrsta modernaða skaldsøgan, og hetta hevur verið hátíðarhildið í mong ár. Ein annar uppaftur eldri siður í Spania at geva eina rósu á Santa Jørundsdegi, tvs. 23. apríl. Jørundur var sum kunnugt hann, ið drap drekan og bjargaði prinsessuni. Rósan varð latin einum, sum tú elskar ella hevur virðing fyri. Nú er so runnið saman á hesum merkisdegi. Nú er vorðið siður at geva einum, tú elskar ella hávirðir eina bók ella eina rósu ella bæði tvey.
Bókin, sum bókhandlarnir hava avrátt at geva kundum sínum í ár, er barnasøgan "Spell at sólin kom upp", sum Martin Næs skrivaði, og Olivur við Neyst teknaði. Søgan er bygd á søgnina hjá Hammershaimb um Risan og Kellingina. Føroya Skúlabókagrunnur gav bókina út fyrstu ferð í 1990. Hon hevur verið útseld í mong ár, men nú er prentað eitt avmarkað upplag av bókini aftur. Bókadagurin verður hildin leygardagin tann 22. apríl í Rit & Rák, H.N.Jacobsens Bókhandli, Alfa Bókhandli og Bókabúðini í Runavík.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nøgdirnar av norðhavssild í felags kanningunum 2017 vóru 23% minni í ár enn í fjør. Hetta er á sama stigi sum 2012 og 2014.
Í mai mánaði var Magnus Heinason saman við fýra øðrum skipum og gjørdi silda- og svartkjaftakanningar í Norðurhøvum. Úrslitini frá hesum kanningum verða brúkt í stovnsmetingunum seinni í ár.
Minkingin í sildastovninum er í høvuðsheitum orsakað av vánaligari tilgongd síðani 2004. Árgangurin frá 2009 er hampiligur, og tekin eru um, at 2013 árgangurin kann fara at vera ein miðalgóður árgangur.
Meira var at síggja av djóraæti enn undanfarnu árini, og sjógvurin var sum heild heitari samanborið við miðal fyri seinastu 20 árini.


text:
So er tað stóra kvøldið komið. Bestu filmarnar gjøgnum seinasta árið skulu veljast. Verturin til ársins sending verður Neil Patrick Harris, ið er væl kendur úr seriuni How I Met Your Mother. Hann er væl dámdur sum vertur í virðisløna…
Farrelly brøðurnir byrjaðu eina góða karrieru í filmi við Dumb & Dumber. Filmurin um tveir menn, ið eru mest sum óvitar. Við Jim Carrey og Jeff Daniels í høvuðsleiklutunum, var Dumb & Dumber umgangandi ein klassikari. Hann er líka stuttligur…
Eg ivist ikki í, at fleiri eru við mær, ið saknaðu eina góða seriu at hyggja eftir í staðin fyri Breaking Bad. Tá eg hoyrdi at eitt spin-off skuldi gerast um sakførarin hjá Walter White, Saul, kendi eg á mær,…


text:
Navara er sera væl umtóktur og nú hevur hann fingið enn eitt pluss á kontuna.
Nissan Navara fær nú Euro 6-motor og harvið bólksins lægsta útlát og betri brennievnisøkonomi
• Nissan Navara verður útgjørdur við einum betri 2,3-litra dCi-dieselmotori.
• Floksins lægsta CO2-útlát og minkað Nox-útlát orsakað av ADBlue SCR-skipanini.
• Betri brennievnisnýtsla og ein røð av øðrum dagføringum av Navara bilunum.
• Harðførur og fyltur við tøkni – Nissan Navara hevur vunnið International Pick-Up Award 2016.
• Sum nakað serstakt í bólkinum er bilurin umfataður av einum garantii uppá 5 ár/160.000 km
Brúkarar av arbeiðsbilum hava nú enn eina orsøk til at velja Nissan Navara. Bilurin hevur longu vunnið International Pick-Up Award 2016, og hann er kendur fyri sína styrki og flottu avrik, og nú verða allir Navara bilar útgjørdur við einum meiri framkomnum og umhvørvisvinarligum Euro 6-motori.
Uppstigingin av Navara er í báðum 2,3-litra dCi-dieselmotorunum – ávikavist við 190 hk og dupultari turboløðing og 160 hk og einkultari turboløðing. Tað hevur gjørt ein stóran mun viðv. umhvørvinum – ein umráðandi partur fyri keyparan, tí tað ávirkar eisini útreiðslurnar. CO2 útlátið er nú heilt niðri á 167 g/km, sum svarar til eina minking uppá 2 g/km í mun til tann fyrra Euro 5-motorin. Brennievnisnýtslan er nú 15,9 km/l – ein minking á 0,3 km/l.
Umframt hetta kunnu vit eisini nevna:
• Start-stop-skipan til minking av brennievnisnýtslu er nú standardútgerð í øllum Navara-sniðum við manuellum gearkassa (frá Acenta))
• Øll Navara-snið hava nú eitt kombiinstrument í litum, fartpilot við ferðavmarkara, Bluetooth handfrítt ljóðannlegg og multifunkuróður.
• Totalvektin er økt við 35 kg, og eginvektin er økt við 5-38 kg (avhongur av sniði)
• Nyttulastin er uml. 900 kg, og mesta sleipivektin er framvegis 3,5 tons.
Virðislønti Nissan Navara skilir seg frá sínum kappingarneytum við einum standardgarantii uppá heili 5 ár/160.000 km og hesi sømdir verða yvirførdar til næsta eigaran – eisini hetta er forkunnugt í hesum bólkinum.
Framstigini av Navara avspegla týðiliga ynskið um at veita framkomna tøkni til allar bilbólkarnar, so eigarin fær meiri komfort og betri tryggleika. Navara fæst við slóðbrótandi Around View Monitor-kameraskipan (AVM) og við sjálvvirkandi neyðbremsing (FEB) – skipanir, sum eru serstakliga væl umtóktar í mest seldu bilunum hjá Nissan, so sum Juke, Qashqai og X-Trail.


text:
Menningarlæran
Menningarlæran, eisini nevnd evolutión, fyrr darwinisma ella darwinslæra, er í lívfrøði læran um eina menning, ið lýsir stigvísa broyting í lívverum orsakað av arvi, afturskapan og úrveljing. Menningarlæran er eitt vísindaligt ástøði, t.e. er prógvað við vísindaligum grundreglum, reglubundið og skipað, ið greiðir frá lívfrøðiliga fjølbroytninum á jørð, og hvussu nýggj djórasløg og lívverur verða til vegna broyting í m.a. umhvørvi og rándjórum.
Meginparturin av vísindafólkum eru samd í, at menningarlæran er frágreiðingin, hví lívfrøðiliga fjølbroytnið er vorðið til. Tó er ósemja ímillum átrúnaðarligir bólkar. Til dømis hava fleiri pávar viðurkent menningarlæru, ímeðan aðrir trúarbólkar hava avnoktað menningarlæru. Tað eru serliga protestantar í USA, ið avnokta menningarlæru í vesturheiminum. Hinvegin, góðtaka flestu fólk í protestantiskum londum í Evropa menningarlæru sum sannleiki.
Í 19 amerikanskum statum hava rættarmál verið um hetta evnið í lívfrøðiundirvísingini[tørvar keldu]. Spurningurin hevur verið uppi at venda í fleiri føroyskum skúlum, men okkum kunnnugt er eingin vegleiðing um, hvussu lærarar í lívfrøði skulu fyrihalda seg[tørvar keldu]. Í bæði USA og Stóra Bretlandi trúgva ikki meir enn helvtin av fólkinum uppá, at menningarlæran er sonn[tørvar keldu].
Buddhistar er tann bólkurin, sum góðtekur menningarlæruna í størsta mun, meðan Jehova vitnir eru tann, sum góðtekur hana minst[tørvar keldu].
Kjak í USA[rætta | rætta wikitekst]
Kjakið um menningarlæru og skapanarlæru tók seg av álvara upp á vetri 1999 í USA, tá ið eitt skúlaráð í einum landsluti í Kansas ynskti at víðka undirvísingarskránna, soleiðis at næmingar eisini, umframt menningarlæruna, fingu at hoyra frágreiðingar, har ein máttur uttanífrá kundi havt eina ávirkan á upprunan til alheimin og menniskjuna. Næmingarnir kundu so sjálvir gera sína meting[tørvar keldu]. Í báðum undirvísingarskráunum skuldu frágreiðingarnar byggja á eygleiðingar, kanningar við royndum og logiskari grundgeving, ið staðiliga halda fast við fyrisetingar og eitt sunt skeptiskt sjónarmið[tørvar keldu]. Rættuligur uppreistur varð í USA, tí man metti hetta verða eina samanblanding av religión og vísindi. Seinastu árini hevur eisini verið rættuligt kjak í Norðanlondum, tí ávísir frískúlar hava ynskt at læra næmingar onnur alternativ til menningarlæruna[tørvar keldu].


text:
Svar uppá fyrispurning frá Honnu Jensen, løgtingskvinnu, viðvíkjandi ferðavinnumenning á útoyggj
Svar frá Poul Michelsen, landsstýrismanni, upp á fyrispurning frá Honnu Jensen, løgtingskvinnu, í løgtingsmáli nr. 11/2017, viðvíkjandi ferðavinnumenning á útoyggj
Spurningurin var soljóðandi:
1) Hvussu gongur við ætlaðu innlendis menningini av ferðavinnuni?
2) Hvussu verður tryggjað, at útoyggjar, smápláss og avvarðandi partar fáa ávirkan á arbeiðið at byggja upp?
3) Hvussu kann tryggjast, at ætlaða innlendis ferðavinnumenningin veruliga fer at gagna útoyggjum og smáplássum?
4) Er neyðugt at marka fígging til átøk, starvsfólk ella samskipan til ferðavinnumenning og aðra vinnumenning í útoyggj?
Svar:
1) Hvussu gongur við ætlaðu innlendis menningini av ferðavinnuni?
Við støði í tilmælunum í heildarætlanini fyri ferðavinnu, sum varð handað mær í mai mánaði, verður í løtuni arbeitt miðvíst við at seta fleiri av tilmælunum í verk.
Tað hevur fyrstu raðfesting at umskipa bygnaðin innan ferðavinnuna, soleiðis at vit gerast betur før fyri at taka við teimum avbjóðingum og møguleikum, ferðavinnan skapar. Hetta inniber millum annað, at ábyrgdarbýtið millum land og kommunur verður greiðari, og at nýggj menningardeild verður sett á stovn undir Visit Faroe Islands. Ætlanin við hesi nýggju deildini er at seta ferð á ferðavinnumenningina kring landið, m.a. við nýggjari stuðulsskipan, sum hevur til endamáls at stuðla menningarátøkum og verkætlanum í ferðavinnuni kring landið.
Lógaruppskotið, sum fremur umskipanina í verki, verður væntandi sent avvarðandi pørtum til ummælis í inniverandi mánaði og ætlanin er, at menningardeildin verður sett á stovn fyrst í 2018.
2) Hvussu verður tryggjað, at útoyggjar, smápláss og avvarðandi partar fáa ávirkan á arbeiðið at byggja upp?
Tað er avgerandi, at allar menningarætlanir og tiltøk verða sett í verk í tøttum samstarvi við avvarðandi partar, t.e. kommunur, bygdir, útoyggjar og vinnuna. Grundarsteinurin undir eini vælvirkandi og burðardyggari ferðavinnu er, at hon sprettir úr heimaumhvørvinum og er í tráð við tey ynski, sum fólk á staðnum hava í mun til ferðavinnuna.
Fyrst og fremst eru tað kommunurnar sum staðbundnir myndugleikar, ið hava ábyrgdina av at skapa neyðugu karmarnar, soleiðis at fortreytirnar fyri ferðavinnumenning í økinum verða betri. Uppgávan hjá Visit Faroe Islands verður at vegleiða og samstarva við kommunur og borgarar - m.a. á útoyggj - um menningaruppgávurnar, eins og Visit Faroe Islands kann stuðla verkætlanum í økinum fíggjarliga ella við verkætlanarsettum starvsfólki í eitt avmarkað tíðarskeið. Fortreytin fyri eini væleydnaðari menningartilgongd er tó, at kommunurnar, vinnan og eldsálir í økinum eisini vilja ferðavinnuna og raðfesta menningaruppgávuna m.a. við neyðugum íløgum.
Við nýggju uppgávuni fer Visit Faroe Islands at seta í verk menningarátøk kring landið, ikki minst á útoyggj, har tørvurin á menningarátøkum kanska er størstur. Tá hesi átøk verða fyrireikað og førd út í lívið, verða borgararnir á útoyggj sjálvsagt ein týðandi samstarvsfelagi. Tað er einans við veruligari lokalari ávirkan og harvið ábyrgdarkenslu, at ein varandi og burðardygg ferðavinnuloysn kann mennast.
3) Hvussu kann tryggjast, at ætlaða innlendis ferðavinnumenningin veruliga fer at gagna útoyggjum og smáplássum?
Fyrimunurin við ferðavinnuni, í mun til flest aðrar vinnur, er, at menningarmøguleikarnir uttan fyri miðstaðarøkið eru stórir, ikki minst á útoyggjum. Skal ferðavinnan í Føroyum gerast ein sólskinssøga, er tað avgerandi, at menningin eisini verður at síggja á útoyggj. Avbjóðingin við at menna nýggj tilboð á útoyggj er oftani, at fólkagrundarlagið er í so lítið og at miðalaldurin hjá borgarum á hesum støðum er lutfalsliga høgur. Hetta hevur við sær, at tørvur er oftast á bæði fígging og starvsfólkaorku uttanífrá, til tess at byggja upp nýggj tilboð og at skipa eina ferðavinnuna á smáplássum. Við ætlaðu umskipanini í ferðavinnuni verða fortreytirnar fyri ferðavinnumenning kring alt landið munandi betri, bæði tá tað kemur til starvsfólkaorku og fígging frá nýggju stuðulsskipanini til menningarverkætlanir. Lítið er at ivast í, at útoyggjarnar koma at liggja frammarlaga, tá menningarátøk skulu raðfestast.
Sum nevnt omanfyri, er lykilin til eina vælvirkandi ferðavinnu, at tað ber til at byggja upp eitt vælvirkandi samstarv millum land, kommunur og vinnu, umframt at menningin altíð byggir á staðbundnu viðurskiftini og ynski teirra, ið búgva á útoyggj.
4) Er neyðugt at marka fígging til átøk, starvsfólk ella samskipan til ferðavinnumenning og aðra vinnumenning í útoyggj?
Mett verður ikki, at fíggingin til menningarátøk kring landið eigur at vera markað til ávís landafrøðilig øki. Heldur eigur tað at vera menningarætlanir, sum ferðavinnan og myndugleikar í felag stinga út í kortið, sum eru við til at avgera, hvussu íløgur og menningarátøk verða raðfest. Tað er einans við miðvísari planlegging og eini ætlan fyri alt landið at tað ber til at skipa Føroyar sum vælvirkandi ferðafólkaland, har infrakervi og tilboð eru samskipað og hanga saman. Avmarkaði peningurin skal sjálvsagt nýtast við skili og har ágóðin er størstur, soleiðis at vit í so stóran mun sum til ber tryggja okkum, at vit fara at síggja úrslit av teimum íløgum sum verða gjørdar. Tá tað er øllum greitt, at tørvurin á átøkum, starvsfólkum og samskipan er stórur á útoyggj, tori eg at lova, at útoyggjarnar fara at fáa ágóðan av nýggju skipanini, sum eftir ætlan verður sett í gildi 1. januar 2018.
Eg haldi tó ikki, at politiski myndugleikin skal órógva menningartilgongdina við at seta ov neyvar treytir, sum avgera, hvar og hvussu peningurin skal nýtast. Hetta eiga vit at lata fakfólk í ferðavinnuni avgera. Politiska málið er ein burðardygg og effektiv ferðavinna fyri alt landið. Tað er yvirskipaða leiðreglan sum skal fylgjast, tá menningararbeiðið verður lagt til rættis og ført út í lívið.
Uttanríkis- og vinnumálaráðið, tann 18. september 2017
Poul Michelsenlandsstýrismaður


text:
Søkt verður eftir námsfrøðingum, hjálparfólkum, køksfólki og reingerðarfólki.
NÁMSFRØÐINGAR OG HJÁLPARFÓLK
Søkt verður eftir trimum námsfrøðingum til serstovuna Bólið í dagstovninum í Øksnagerði at arbeiða 32-35 tímar um vikuna frá 6. august 2018 ella eftir nærri avtalu.
Um námsfrøðingar ikki verða settir, kunnu hjálparfólk verða sett í tíðaravmarkað starv.
Bólið er ein serstova til barnagarðsbørn, sum hava kontakt og samskiftis trupulleikar.
Arbeiði í Bólinum er væl skipað, og vit nýta t.d. Boardmaker myndir, so dagurin gerst meira týðiligur fyri børnini. Tað er ein fyrimunur, um tú hevur royndir og vitan innan autismu.
Søkt verður eisini eftir einum námsfrøðingi at arbeiða 30 tímar um vikuna, einum hjálparfólki at arbeiða 30 tímar um vikuna og tveimum hjálparfólkum at arbeiða 26 tímar um vikuna í barnagarðsstovu at byrja 6. august 2018 ella eftir nærri avtalu.
VIT KUNNU BJÓÐA
Eitt áhugavert og týdningarmikið starv í einum dagstovni, har vit leggja stóran dent á at geva børnunum eitt trygt og mennandi umhvørvi at trívast og mennast í. Vit leggja dent á at arbeiða við viðurkennandi námsfrøði, rørslum og góðum relatiónum millum børn, foreldur og starvsfólk.
VIT VÆNTA, AT TÚ:
SETANARVIÐURSKIFTI
Størvini verður sett sambært sáttmála millum Føroya Pedagogfelag og Kommunala Arbeiðsgevarafelag Føroya.
KØKSFÓLK OG REINGERÐARFÓLK
Søkt verður eisini eftir einum køksfólki at arbeiða 14 tímar um vikuna og einum reingerðarfólki at arbeiða 15 tímar um vikuna at byrja 1. mai 2018 ella eftir nærri avtalu.
SETANARVIÐURSKIFTI
Størvini verða sett sambært sáttmála millum Havnar Arbeiðskvinnufelag og Kommunala Arbeiðsgevarafelag Føroya.
UMSÓKN
Umsókn saman við viðmælum, upplýsingum um útbúgving og royndir skulu sendast til torshavn@torshavn.fo í seinasta lagi sunnudagin 22. apríl 2018.
NÆRRI FÆST AT VITA
Meira fæst at vita um størvini við at venda sær til Sóleyð Í. Hermansen, stovnsleiðara, telefon 219959 ella Kára Skýlindal, varaleiðara, telefon 278014.


text:
Marnar gull og silvur, og Jan Elmar silvur í DMung í vikuskiftinum
Um vikuskiftið hava fimm ungir rennarar luttikið í DM fyri ung í Glostrup. Upprunaliga skuldi kappingin haldast í Ballerup, men av tí, at ein høvuðsumvæling av stadion har ikki helt tíðarætlanina, m.a. orsakað av nógvum regni, bleiv kappingin flutt til Glostrup ístaðin. Av einihvørjari orsøk, so blivu kappingarnar í forðarenning avgreiddar á Greve Atletik stadion. Tað gekst teimum væl og komu tey heimaftur við 1 gull-, 2 silvur- og 1 bronsuheiðursmerki.Treysti hevði tríggjar íðkarar við: Jan Elmar , Marnar og Rebekku. Bragdið hevði Rúni Seloy og Dánjal Jákup Niclasen við. Líkindini at kappast hava verið góð. Tað var sólskin, eini 15 hitastig og bert lítið lot meðan kappast bleiv.
Rebekka, Marnar, Jan Elmar og Gutti avmyndaði á Glostrup Stadion
Bestur av føroyingunum bleiv Marnar, sum luttekur í bólkinum dreingir 14-15. Leygardagin luttók hann í 1.500m. Til FMUng mitt í august setti hann persónligt met við 4.19 min. og tá bert ein tilmeldaður hevði runnið skjótari, vóru vónir um heiðursmerki. Tá talan er um meistaraskap, verður ofta runnið sera taktiskt og “spakuligt”. Soleiðis var á hesum 1.500m teir fyrstu 1.200 metrarnar. Fyrsta umfar uppá 74 sek., næsta uppá 71 sek. og triðja uppá 72 sek. men so kom ferð á. Sparta-rennarin Louis Krogsbøl er sera spurtsterkur, og hann rann frá øllum seinastu 300 metrarnar og vann við 4.23,77 min. Marnar royndi tað hann kundi og rann seg til eitt flott 2. pláss og silvurheiðursmerki við 4.24,38 min. Rasmus Hjort Christensen úr Sparta á 3. plássi hevði 4.27,07min.
Louis Krogsbøl, Marnar, Rasmus Hjort Christensen og hinir fara her undir seinastu 300 metrarnar á 1.500m
Sunnudagin skuldi Marnar royna seg fyri fyrstu ferð á 3.000m teininum. Út frá tilmeldingartíðunum, so vóru tað góðar vónir um, at hann skuldi vinna heiðursmerki. Jacob Simonsen úr AGF, sum hevur persónligt met uppá 9.25 min. sá út til av verða harðasti kappingarneyti og so bleiv. Taktikkurin hjá Marnar (og Gutta) var bara at fylgja teimum fremstu, taka tað róligt, lata hinar føra, og síðani seta ferð á seinastu 2-300m metrarnar. Tað varð júst tað sum hendi. Fyrstu tvey umførini lá Rasmus Hjort Christensen úr Sparta á odda, men so fór Jacob fram og setti ferð. Fyrsti kilometur bleiv runnin uppá 3.11 min. og næsti uppá 3.10 min. Tann ferðin helt til tað restaðu bert 400m. Tá byrjaðu Jacob og Marnar at dystast. 200 metrarnar frá 2600m til 2800m runnu teir uppá 34 sekund, og seinastu 200 metrarnar rann Marnar frá Jacob og rann teir uppá 30 sekund! og gjørdist sostatt danskur meistari. Tíðin hjá honum bleiv 9.16,78 min. Tað rakk samstundis til bólkamet hjá Vejle IF. Jacob á 2. plássi setti eisini persónligt met og fekk tíðina 9.19,10 min. Rasmus Hjort Christensen bleiv nummar trý við tíðini 9.27,81 min.
Marnar kemur “flúgvandi” um málstrikuna sum DANMARKSMEISTARI
Jacob Simonsen, Marnar og Rasmus Hjort Christensen
Jan Elmar, sum aftur í ár luttók í bólkinum dreingir 18-19, rann leygardagin 3.000m forðarenning. Hann hevur undanfarnu 2 árini vunnið heiðursmerki í hesi grein. Eisini triðja árið á rað eydnaðist honum at vinna heiðursmerki. Hesaferð rann hann seg til silvurheiðursmerki. Tíðin hjá honum varð 11.00,8 min.
Jan Elmar rann seg leygardagin til sítt triðja DM-heiðursmerki í forðarenning
Sunnudagin luttók Jan Elmar í 5.000m. Her vóru ongar vónir um heiðursmerki. Málið var at seta persónligt met og tað eydnaðist til fulnar. Hann seg til eitt 5. pláss við tíðini 17.09,92 min. og betraði persónliga metið hjá sær við umleið 15 sekundum
Startskotið til 5.000m er júst latið av og teir spenna avstað
Rebekka luttók leygardagin í 400m og sunnudagin í 800m, í bólkinum gentur 16-17. Á 400m teininum leygardagin rann hon ársbestu tíð við 64,21 sek. og rakk tað til eitt 6.pláss.
Rebekka kemur her á mál við ársbestu tíð á 400m, frammanfyri Lauru Nijhuis frá Skive
Á 800m teininum sunnumorgunin, var málið hjá Rebekku aftur at seta ársbestu tíð. Tað bleiv lagt alt ov spakuligt út og rann hon fyrsta umfar uppá 75 sek, so tað skuldi rennast rættiliga væl seinna umfarið, um tíðin skuldi verða undir 2.26,99 min. Sjálvt um seinna umfar bleiv runnið skjótt, so eydnaðist henni kortini ikki at seta ársbestu tíð og kom hon á mál við tíðini 2.28,43 min. og rakk tað til 6. pláss.
Tær hava júst spent avstað út á 800m teinin
Rebekka kemur her á mál á 800m teininum
Rúni Seloy luttók í 800m og 1.500m í bólkinum dreingir 16-17. Seinasta ár í Esbjerg gjørdist Rúni tvífaldur DM-vinnari á 800m og 1.500m í bólkinum 14-15. Tí var spennandi at vita hvussu tað fór at gangast honum hesaferð, og vónir um heiðursmerkir til hansara aftur hesaferð vóru góðar. Men so skuldi ikki verða. Hann mátti tíverri taka til takkar við tveimum 4.plássum, sjálvt um hann setti perónligt met á 1.500m við 4.17,10 min. Í hesi kappingini, sum varð sera taktist, vóru David Knudsen (4.09,35), Zacharias Grassme (4.09,85) og Frederik Furstenberg (4.12,80) og sterkir fyri Rúna í endaspurtinum.
Ein uppsettur Rúni áðrenn 800m og ein skuffaður Rúni eftir 800m
Á 800m teininum legði Rúni hart fyri og legði seg á odda sum vanligt. Hann lá á odda eftir 400m, sum bleiv runnið uppá 58-59 sekund, men so fór onkur framvið honum. Tá tað restaðu 200m lá hann nummar tvey og royndi aftur at seta meira ferð á, men tíverri megnaði hann ikki at halda og komu tveir rennarar framvið honum áðrenn málstrikuna, so at hann endaði á 4. plássi. Tíðin hjá honum bleiv 2.00,53 min. Vinnari gjørstist Mihn Kyun Cho (1.59,12), nummar tvey bleiv Frederik Furstenberg (1.59,71) og nummar trý bleiv vinnarin á 1.500m David Knudsen (2.00,24). Rúni hevur havt eitt langt kappinarár og tað sást til kappingarnar hesaferð. Men kenna vit Rúna rætt, so vendir hann sterkt aftur næsta ár til DM innandura í mars.
Rúni Seloy (167) liggur her á odda eftir fyrsta umfar á 800m teininum
Debutanturin í DM-høpi, Dánjal Jákup Niclasen, sum eins og Marnar luttekur í bólkinum 14-15, stóð seg væl. Leygardagin rann hann fyrst 100m innleiðandi uppá 12,08 sekund, og rakk tað til finalupláss. Í finaluni rann hann seg til eitt 6. pláss við 12,20 sekund. Bert 2½ tíma seinni skuldi hann renna 300m, sum er hansara sterkasta grein. Her gekk betur. Hann rann júst ájavnt við sítt persónliga met uppá 38,03 sekund og rakk tað til 3. pláss og bronsuheiðursmerki.
Dánjal Jákup rennur seg her í finaluna á 100m. Ein vælnøgdur Dánjal Jákup eftir triðjaplássi á 300m
<
Fyrrverandi oyggjleikarennarin og núverandi fjallaklintrarin, Regin Reinert, var og hugdi eftir Marnar og Rúna á 1.500m leygarmorgunin
Ein vælnøgdur Gutti saman við Marnari eftir sigurin á 3.000m


text:
Mál- og avriksavtala 2017-18
Missión (høvuðsuppgáva)
Býarbókasavnið fremur upplýsing, lærdóm og mentanarligt virksemi í Tórshavnar kommunu og í Føroyum annars.
Visjón (framtíðarmynd)
Býarbókasavnið skal tryggja øllum borgarum í kommununi og borgarum aðrastaðni frá góða og sjónliga atgongd til upplýsing, lærdóm og mentanartilboð og geva hvørjum borgara sær, uttan mun til aldur, kyn, heilsustøðu, ella samfelagsliga støðu annars, møguleika fyri djúphugsan og menning av egnum evnum og førleikum.
Mál- og avriksavtala 2015-16
Í visjónini fyri Tórshavnar Kommunu er m.a. ásett, at høvuðsstaðurin skal vera virkin við nýggjum og mennandi útbúgvingartilboðum, og at høvuðsstaðurin er effektivur og framtakshugaður við skjótari og góðari tænastu til borgarar og vinnu.
Við støði m.a. í hesi visjón er innan mentamálaøkið/trivnaðarfyrisitingina sett út í kortið, at royna leistin við at gera sonevndar mál- og avriksavtalur við stovnar innan mentamálaøkið hjá Tórshavnar kommunu.
Hetta verður gjørt við tí fyri eyga at seta mál og leggja ætlanir fyri virksemið, at tryggja rationellan rakstur, eins og støðugt at fremja og eftirmeta arbeiðsgongdir, umframt at skapa eitt kveikjandi og mennandi arbeiðsumhvørvi. Alt hetta við tí meginendamáli at veita góðar tænastur og tilboð til borgararnar.
Niels Finsens gøtu 7 - 100 Tórshavn - Tel 302030 - bbs@bbs.fo


text:
Løgtingsvalið 1984
Løgtingsvalið 1984 var hildið hin 8. november 1984 eftir at Pauli Ellefsen, løgmaður, útskrivaði løgtingsvalið til tann síðsta dagin ið var møguligur, júst fýra ár eftir løgtingsvalið 1980.
Valúrslitið innibar at tann borgarliga stjórnin hjá Paula Ellefsen (Sambandsflokkurin, Fólkaflokkurin og Sjálvstýrisflokkurin) noyddist at fara frá so nýggja mið-vinstrasamgongan, sum gjørdist fjórða stjórnin hjá Atla Dam (Javnaðarflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin) kundi taka við. Stjórnarskiftið fór fram hin 10. januar 1985. Sambandsflokkurin og Fólkaflokkurin gjørdist harvið andstøðuflokkar.
Valúrslitið[rætta | rætta wikitekst]
Atkvøðutal og valdir limir til løgtingsvalið 1984 (um alt landið)
Broytingar í mun til løgtingsvalið 1980.


text:
Nýborg kom á Skálafjørðin í morgun
(Myndir: Helgi Abrahamsen).
Um 11 tíðina í morgun fylgdust verjuskipini Brimil og Vædderen við Nýborg inn á Skálafjørðin. Nýborg fekk ein sjógv í gjár, tá skipið var statt suðuri ímóti enska markinum.
Her eru nakrar myndir av Skálafjørðinum í morgun.
Mest lisið í farnu viku
Frank Skorastein tekur eitt óvanligt stig
5 familjur og 9 børn í skúlaaldri flyta til Fugloyar
Liljan Weihe varð vend í hurðini
Ikki brúka sniglagift í hernað móti morsniglum
Hetta sigur Johnny í Grótinum um tíðindaleiðaran
Pensjónsnýskipanin lønar spekulatión og ger mismun á føroyingum
Rigmor Dam: Eftirlitið við bæði frískúlum og fólkaskúlum kundi verið betri
NOVA úr Suðuroynni - Sending 3
Várhagasóljan er góður føðsluríkur matur
Deyðsfellurnar
Grundgevingarnar fyri misálitinum
Samrøða: Annika Olsen, um borgarstjóraferð í Ísrael
Misálit á Rigmor Dam
Rák (3) - Hvørji menniskju fremja sálarligan harðskap og hvørji árin eru av hesum harðskapi
Í Vestmanna eru fjepparnir longu klárir.
VÍF vann á Kyndil og alt verður avgjørt í morgin
Um tú vilt liva longur, fá tær hund
Hugnaløtan (18) - Gestur: Sunleiv Højgaard
Páll á Reynatúgvu hevur egið broytingaruppskot til pensjónsnýskipanina
Vespureiðrið (8) - 23. apr. 2018
Vinnuhúsið: Bústaðarpolitikkurin í Føroyum peikar í allar ættir
Rák (3) - Urtagott
Brúgvin (87) - Beinleiðis frá setanini av Mentanarvikuni í Runavík
LØGMAÐUR, GRØÐARIN OG TUNGUTALA
Samband
Postboks 226
FO-600 Saltangará


text:
27. Des 2012
Lagt er upp til ein spennandi dag í høllini á Giljanesi í morgin (fríggjadagin).Skráin sær soleiðis út:Smápiltar spæla Kl. 10.00Piltar spæla kl. 11.00Smádreingir spæla kl. 12.00Dreingir spæla kl. 13.00Kvinnur og menn byrja um 17-18 tíðina (meira at lesa um hesar bólkar seinni í kvøld...
26. Des 2012
Aftur í ár skipar 07 Vestur fyri fýrverksølu til frama fyri ungdómsarbeiði. Keyp fýrverkið í Løvuhandlinum í Sørvági ella pakkhúsinum á Bakka í Sandavági.
13. Des 2012
Fríggjadagin 28. desembur 2012 verður innandurakapping í høllini á Giljanesi.
12. Des 2012
FSF ætlar at hava tvey B1 skeið í januar og februar 2013. Fyrra skeiðið verður í Gundadali 18-20. januar. Annað skeiðið verður í Leirvík 1-3. februar. Bæði skeiðini eru treytaði av nóg góðari undirtøku.
12. Des 2012
Niðanfyri er yvirlit yvir venjaraskeið, sum ætlanin er at hava í 2013. Hesi skeiðini eru partur av venjaraútbúgvingarskipanini hjá FSF. Neyvari lýsing av skeiðunum og innbjóðing verður løgd á heimasíðuna so hvørt.
08. Des 2012
Í dag var drigið ímillum lutaseðlarnar hjá 07 Vestur. Vinnandir seðlarnir vóru hesir:
04. Des 2012
At 07 Vestur meinar tað í álvara, tá sagt verður, at ætlanin er ikki at flyta niður aftur í næstfremstu deildina, mann vera lítil at ivast í. Nevndin hevur, síðani uppflytingin gjørdist viss, arbeitt við at fyrireika komandi kappingarár, og nú byrjar at líkjast.
04. Des 2012
Tunnilsdagin 8. desembur skipa 07 Vestur-stuðlar fyri einum stórum tiltakið í høllini á Giljanesi frá kl 10.00 – 18.00


text:
Fyrisiting
Skrivstovan hjá Granskingarráðnum er á Bryggjubakka 12, í hølum saman við Løgtingsins Umboðsmanni og NORA. Vit húsast á loftinum, inngongd er bæði frá Bryggjubakka og úr Vágsbotni.
Tað eru fýra starvsfólk í Granskingarráðnum, tilsamans 2,7 ársverk.
Skrivstovutíður: 9.00-16.00.
Starvsfólkayvirlit er her.
Almenn viðurskifti
Niðanfyri eru ymiskar formligar upplýsingar um Granskingarráðið
V-tal: 527920
GLN (EAN) nr.: 5797100000638
Stovnsnummar - Granskingarráðið: 133015
Stovnsnummar - Granskingargrunnurin: 006030
Peningarligar flytingar til Granskingarráðið skulu sendast umvegis kontu hjá Føroya Gjaldstovu.
Vinarliga viðmerk Granskingarráðið/-grunnurin og hvat flytingin fevnur um.


text:
Í morgin klokkan 7 fara pedagogar í verkfall. Tað upplýsir KvF. Við útvarpið sigur Jógvan Philbrow, formaður í Pedagogfelagnum, at verkfallið umfatar deildarleiðarar innan Almannaverkið og aðrar stovnar, umframt leiðarar og varaleiðarar á kommunalum dagstovnum- og røktum.
Pedagogarnir krevja at fáa somu løn sum aðrir arbeiðsbólkar, við somu útbúgvingarlongd. Samráðingarnar um hetta við lønardeildina hjá Fíggjarmálaráðnum, ganga ikki væl.
Tað er ikki víst, um tað man fara at enda við at heilir dagstovnar steingja. Jógvan Philbrow sigur við útvarpið, at hetta má vera upp til einstøku kommunurnar.
Martin broytti náttarlívið í Føroyum
Í 1982 lat diskotekið Dallas dyrnar upp á Tinghúsvegnum í Havn. Tey, sum minnast tey seks árini, Dallas var opið, gloyma tey...


text:
Granskingarsamstarv
Granskingarsamstarv er ein sera umráðandi partur av granskingini á Føroyamálsdeildini. Granskarar á Føroyamálsdeildini luttaka á ráðstevnum, symposium og øðrum viðkomandi tiltøkum bæði sum áhoyrarar og fyrilestrahaldarar.
Granskingin á Føroyamálsdeildini verður ofta givin út í ráðstevnurapportum og øðrum.
Her eru dømi um ymisk granskingarsamstørv, sum Føroyamálsdeildin er partur av:
- Frændafundir - rannsóknarsamstarv millum Fróðskaparsetur Føroya og Háskóla Íslands
- Islex - íslendsk-norðurlendsk elektronisk orðabók. Ábyrgdina av føroyska partinum hava Jógvan í Lon Jacobsen og Zakaris S. Hansen, saman við Jonhardi Mikkelsen
- Norphlex - Phonological and lexical acquisition in mono- and bilingual children in the Nordic and the Baltic states. Sissal M. Rasmussen er limur í hesum norðurlendska netverkinum.


text:
Fróðskaparrit
Fróðskaparrit er árligt tíðarrit við vísindaligum tilfari úr og um Føroyar og føroysk viðurskifti. Greinar eru innan øll vísindalig økir og skrivað verður bæði á føroyskum, enskum og donskum. Í røðini eru higartil komnar 61 bøkur. Næsta bókin kemur væntandi í november 2015.
Fróðskapur hevur tikið yvir útgávuna av Fróðskaparritum frá Føroya Fróðskaparfelag, sum við dyggum stuðli frá Mentannargrunni Landsins gav út Fróðskaparrit frá 1952 til 2004.
Ritstjórar fyri Fróðskaparritum eru Erla Olsen, Hans Andrias Sølvara og Magni Mohr.
Hevur tú eina grein til Fróðskaparrit, kanst tú seta teg í samband við ritstjórnina á frodskapur(at)setur.fo
Høvundaleiðbeining til Fróðskaparrit er her
Hevur tú hug at halda Fróðskaparrit, kanst tú senda ein teldupost til bms(at)bms.fo


text:
Orð: Mikkjal á Ryggi
1. So ymiss fellur lívsins tíð
hjá eldri og hjá yngri,
ein løtan hørð, ein onnur blíð,
ein løtt, ein onnur tyngri.
Ja, stundum gerst oss sinnið kátt,
so aftur falla vit í fátt
og góða Guð vár gloyma.
2. Gakk altíð fram ta góðu leið,
so verður sinn títt fegið!
Tú veitst, at Harrin noktar ei
tær syndaleysa gleði.
Tá vínið treyt við brúdleypsborð,
hann talaði tey kraftarorð,
sum undurverk útintu.
3. O vinur, sum í synd her fall,
til Guðs tú tær skalt venda,
og lýðir tú hans blíða kall,
hann miskunn tær vil senda;
ja, tyngja á teg syndir fleir,
hans náði munar mikið meir
og bjargan tær kann geva.
4. O tú, sum gjørdi besta vín
úr kraftaleysum vatni,
o bøt og styrk tú anda mín,
so eg í gerðum batni
og syndagøtum víki frá,
so eg kann sigurskrúnu fá
og himmiríkis sælu.


text:
Angri-bolli
Neyðfyribyrgingartablettir vanliga nevndar angribollar forða fyri at verða við barn aftaná samlegu.
Neyðfyribyrging er sambært Helsestatistik for de nordiske lande 2014 lutfalsliga útbreitt í norðan londum. Nýtslan er hægst í Norra og lægst í Føroyum, Danmark og Grønlandi. Tøl frá 2004-2013 vísa, at nýtslan av neyðfyribyrgingartablettum í Føroyum er økt hvørt ár síðani 2004, samtíðis sum tøl frá 2004-2013 vísa á, at nýtslan av aðrari hormonfyribyrging er lækka í Føroyum.
Angribollin er bert ein neyðloysn.
Tað eru 2 sløg av angribollum. Bæði sløgini fáast sum handkeypsvøra á apotekinum
- Angribollin NorLevo® hevur kvennliga kynshormonið levonorgestrel í sær. NorLevo® seinkar eggloysn og eigur at verða nýttur innan 12 timar og í seinasta lagi 72 timar (3 samdøgur) aftaná óvarda samlegu, eller brek á øðrum fyribyrgingarhátti.
- Angribollin ellaOne® hevur ulipristalacetat í sær, ið darvar ella forðar eggloysn. Um eggloysn longu hevur verið, hevur ellaOne® ongan virknað. ellaOne® eigur at verða nýttur í seinasta lagi 120 timer (5 samdøgur) aftaná óvarda samlegu ella brek á øðrum fyribyrgingarhátti.
Á hvønn hátt verða angribollar nýttir?
Angribollar eru ikki fyribyrging eins og vanligir fyribyrgingarhættir t.e. p-pillarar, hít, snyril o.a.
Angribollin er bert ein neyðloysn og kann nýtast, tá illa vil til orsakað av svikaligum fyribyrgingarhættum ella óvardari samlegu.
Brek á fyribyrgingarhættum kann vera:
- Ein hít skrædnar ella glíður av undir samlegu
- Tú gloymir at fáa tær p-pillara, minipillara, p-ring eller p-plástur sum forskriften vísir
- Snyrilin dettur úr
- Tú tekur skeiðarpessar eller skeiðarhít ov tíðliga burtur
- Tú hevur havt kynslív uttan verju.
Fyrr angribollin verður tikin, betur er trygdin fyri, at ein ikki verður við barn.
Angribollin eigur bert at verða nýttur eina ferð í somu mánaðarbløðing.
Hvussu tryggur er hátturin?
Angribollin veitir ikki 100% trygd, tú ert enn í vanda fyri at verða við barn.
Minst til at gera eina gitnaðarkanning:
- Um mánasjúkan er seinkað meira enn ávíkavist 5 dagar aftaná nýtslu av NorLevo® og 7 dagar aftaná nýtslu av ellaOne®.
- Um tú bløðir óvanliga á regluligari mánasjúku
- Um tekin eru um, at tú ert við barn.
- Um tú nýtir p-pillarar, minipillarar, p-ring eller p-plástur, og mánasjúkan ikki kemur
Spurningar og svar til Angribollan
Angribollar nevnast eisini neyðfyribyrging, tá teir ikki kunnu nýtast sum fyribyrging.
Ert tú í vanda fyri at verða við barn, kanst tú taka ein angribolla skjótast til ber aftaná óvarda samlegu.
Ert tú longu við barn, hevur angribollin onga ávirkan. Tekur tú kortini angribollan óvitandi um, at tú longu ert við barn, er eingin vandi fyri, at fostrið verður vanskapað.
1. Hvussu skjótt eigur angribollin at verða nýttur?
Angribollar eiga at verða nýttir skjótast til ber aftaná óvarda samlegu. Viðgerðin við levonorgestrel (NorLevo®) eigur at byrja innan 12 timar og í seinasta lagi 72 timar aftaná óvarda samlegu. Viðgerðin við ulipristalacetat (ellaOne®) eigur at byrja skótast til ber og í mesta lagi 120 timar (5 samdøgur) aftaná óvarda samlegu. Bæði sløgini fáast sum handkeypsvøra á apotekinum.
2. Hvør kann nýta angribollar?
Allar kvinnur frá kynsbúning til skiftisár.
3. Hvussu ofta kann eg nýta angribollar?
Angribollin eigur ongantíð at verða nýttur í staðin fyri vanliga fyribyrging og eigur bert at verða nýttur eina ferð í somu mánaðarbløðing.
4. Kann eg nýta angribollar saman við øðrum heilivági?
Virknaðurin kann minkað, um hann verður nýttur saman við antibiotiku, heilivági fyri epilepsi ella náttúruheilivági, ið hevur perikon í sær.
Angribollin minkar virknaðin á fyribyrging við hormonum. Nýt tí hít saman við tíni fyribyrging inntil næstu mánasjúku.
Tú mást ikki nýta NorLevo® og elleOne® samstundis.
Angribollar eiga at verða nýttir skjótast til ber aftaná óvarda samlegu.
Ein kunningarlepi við fleiri upplýsingum er í pakkanum. Tosa altíð við apotekið ella læknan, um tú ivast.
5. Hvørji hjáárin eru vanligast? Tey hjáárin sum oftast kennast eru vaml, pína niðast í maganum, møði, høvuðpína og svimbul. Hesi hjáárin eru ikki varandi og javna seg vanliga innan 48 tímar aftaná nýtslu av tablettunum.
6. Hvat er at gera um eg spýggi, tá eg havi nýtt angribollar?
Tað er sjáldan, kvinnur spýggja av angribollum. Hendir tað tó innan 3 tímar, eigur tú beinanvegin at fáa tær eina aðra tablett fyri at tryggja virknaðin (sí kunningarlepan).
7. Hvussu kann eg vera vís í, at angribollin riggaði
Fyri at fáa vissu fyri at angribollin riggaði, eigur tú at gera eina gitnaðarkanning, um mánasjúkan er seinkað meira enn ávíkavist 5 dagar fyri NorLevo® og 7 dagar fyri ellaOne® í mun til regluliga, ella um bløðingin sýnist óvanlig.
8. Hvat er at gera, um eg havi gloymt at nýta p-pillarar, minipillarar, p-ring ella p-plástur og tí havi nýtt angribollar?
Sum útgangsstøðið kanst tú halda fram sum vanligt, men nýta aðra fyribyrging t.d. hít inntil næstu mánasjúku. Angribollar kunnu gera, at virknaðurin av p-pillarum, minipillarum, p-ringi og p-plástri verður verri. Tilráðingin kann tó vera ymisk til úrdráttirnar. Les kunningarlepan ella spyr apotekið ella læknan. Fært tú aðra tilráðing frá læknanum, skalt tú gera, sum hann sigur.
9. Hvar fái eg angribollar?
Angribollar fáast sum handkeypsvøra á apotekinum.
10. Kann eg nýta angribollar, meðan eg gevi bróst?
Heilivágevnið í angribollum verður úrskilt i móðurmjólkini, tí verður tilrátt at geva bróst beint, áðrenn tablettin verður nýtt. Til Norlevo® verður tilrátt ikki at geva bróst í minsta lagi 8 tímar, aftaná tablettin er nýtt. Tað er óvist hvussu ellaOne® ávirkar móðurmjólkina. Spyr tí læknan, um tú kanst nýta ellaOne®, meðan tú gevur bróst.
Í tíðarskeiðinum tú ikki kanst geva bróst, kanst tú mjólka úr við einari bróstpumpu og koyra mjólkina burtur. Á tann hátt heldur tú gongd á mjólkaframleiðsluni.
11. Hvussu virka angribollar?
NorLevo® steðgar eggloysn. ellaOne® ávirkar nátúrliga hormonið progesteron, sum er neyðugt fyri eggloysn og darvar sostatt eggloysn. Angribollar eru ikki 100% álítandi.
12. Hvussu verður mín mánaðarbløðing ávirkað?
Viðgerðin hevur ikki broyting í mánaðarbløðingini við sær, men smábløðingar kunnu koma fyri inntil næstu mánasjúku. Hjá sløkum 3/4 kemur næsta mánasjúka áðrenn, ella í seinasta lagi 3 dagar aftaná regluliga mánasjúku. Kemur mánasjúkan ikki ávíkavist 5 dagar fyri NorLevo® og 7 dagar fyri ellaOne® í mun til regluliga, eigur tú at gera eina gitnaðarkanning.
Aðrir hættir til neyðfyribyrging
Angribollar er mest nýtti háttur til neyðfyribyrging. Annar møguleiki er at fáa snyril ísettan.
Snyrilin skal setast í undir kanning hjá læknanum innan 5 dagar aftaná óvarda samlegu. Snyril til neyðfyribyrging er týðandi fyri kvinnur, ið seinni ætla at nýta snyril til fyribyrging.
Helsestatistik for de nordiske lande 2014


text:
Ferðafólkarættindir
Klagur um burturvísing, avlýsingar og stórar seinkingar í flogferðum
EU-fyriskipanin 261/2004 slær fast, at ferðafólk hava nøkur rættindir í samband við burturvísing, avlýsing, og stórar seinkingar. SLV viðgerð klagur, har ferðafólk eru av tí fatan, at hesi rættindir ikki verða vird.
Hvørjar flúgvingar eru umfataðar?
Fyri at ein flogferð skal vera umfatað av fyriskipanini, skal annaðhvørt verða talan um:
-
eina flogferð úr einum ES-landi ella
-
eina flogferð úr einum landi uttanfyri ES, hvørs ferðamál er í einum ES-landi og hvørs flutningsflogfelag er eitt ES-flogfelag.
Ein flogferð úr Danmark við einum og hvørjum flogfelag vil t.d. vera umfatað av fyriskipanini. Somuleiðis vil ein flogferð úr Turkalandi til Keypmannahavnar við einum donskum flogfelag vera umfatað. Harafturímóti vil ein flogferð úr Turkalandi til Keypmannahavnar við einum turkiskum flogfelag ikki vera umfatað av fyriskipanini.
Er ein av omanfyri standandi treytum til staðar, er fyrskipanin galdandi, líkamikið um talan er um rutuflúgving ella charterflúgving, og sostatt eisini um flogferðin er partur av eini pakkaferð.
Í hvørjum førum hevur tú rættindir?
Er talan um eina flogferð, ið er umfatað av fyriskipanini, hevur tú rættindir í hesum førum:
Boarding- útihýsan: Tvs. burturvísing av ferðafólkum frá eini flogferð, har ferðafólkini hava eina váttaða umbiðing av ferðaseðlunum og eru til staðar við innskrivingina, sum fyrisett.
Avlýsing: Tvs. ein ætlað flogferð, ið ikki verður gjøgnumførd.
Stórar seinkingar: Tvs. seinkingar, ið eru 2 tímar ella longri.
Tey rættindir, ið tú í hvørjum einstakum føri hevur, eru nærri ásett í fyriskipanini og eru í stuttum greidd frá í bólkinum Rættindir.
Fyriskipanin er ikki galdandi
Viðførisseinkingar, skaði á viðføri og/ella persónsskaði.
Endurgjaldsrættarlig viðurskiftir, ið standast av sáttmála millum ferðafólkið og flogfelagið, íroknað fylgiskaðar (t.d. lønarmissur).
Viðurskiftir í samband við uppihald á gistingarhúsum og aðrar ferðamanna veitingar (turistmæssige forhold).
Trýst her fyri at síggja EU-fyriskipan_261-2004 (128 KB)
Trýst her fyri at síggja faldara um rættindir hjá ferðafólkum (279 KB)


text:
Nú eru úrslitini frá 2014 tald við á listanum yvir søguligum FM-vinnarum í einstaklingakappingum. Pál hevur styrkt oddasessin munandi. Høgni Simonsen (Susvim), ársins svimjari Emma Festirstein Nystrøm (HS) og ársins stjørnuskot Sára R Nysted (Susvim) hava haft størstu framgongd á listanum síðan FM í fjør. Havast skal í huga at listin er rættiliga ófullfíggjaður. Enn mangla úrslit frá FM 2003, 2001-1998, 1996-1994 og 1991-1974.
Talva 1. Støða hjá einstaklingavinnarum í FM 2014 í mun til undanfarna ár.
Talva 2. Ófullfíggjað yvirlit av FM-vinnarum.


text:
hósdagin 12. januar 2017 kl 14.30
Ársaðalfundur verður í Pensionistafelagnum í Sjóvar sókn hósdagin tann 12. januar 2017 kl 14.30.
Aðalfundurin fer soleiðis fram:
1. Formaðurin gevur frágreiðing um farnað árið
2. Kassameistarin leggur fram roknskapin fyri farnað árið
3. Val av 5-manna nevnd. ( sí grein 11 )
4. Val av tveimum eykalimum
5. Nevndin skipar seg sjálv
6. Ymiskt
Grein 11. Tann í grein 10 nevnda 5-mannanevnd verður vald soleiðis: Annaðhvørt ár standa 3 nevndarlimir fyri vali, og annaðhvørt ár hinir 2, tó kann sitandi nevnd og eyka nevndarlimir verða afturvald.
Nevndin


text:
Endamįl: Luttakarum veršur giviš innlit ķ, hvat positiv sįlarfrųši er, og hvussu ein mįlręttaš kann arbeiša viš positivari sįlarfrųši ķ verki og viš henni skapa eitt lęringarumhvųrvi, iš byggir į višurkenning, viršing og tryggleika, sum er grundarlagiš undir munadyggari lęring.
Innihald: Dentur veršur lagdur į, hvussu positiv sįlarfrųši kann stušla undir eitt lęringarumhvųrvi, sum er grundaš į styrkir, menning og višurkenning, og sum rašfestir trivnaš og tekur stųši ķ sįlarliga tilfeinginum, styrkjunum og mųguleikunum hjį einstaklinginum.
Innihaldiš leggur fyrst og fremst dent į positiva sįlarfrųši hjį einstaklinginum. Tankarnir handan positiva sįlarfrųši verša lżstir, og luttakarar sleppa at royna seg ķ verki. Sķšan veršur arbeitt viš stųši ķ persónligu styrkjunum og samlašu styrkjunum hjį toyminum ella bólkunum.
Luttakarar fįa hugskot og amboš til at hjįlpa bųrnum at granska og gerast tilvitaš um egnar styrkir, og hvussu hesar kunnu verša mentar.
Sjóneykan veršur sett į teir lutir ķ positivu sįlarfrųšini, sum geva eitt gott yvirlit og sum eru tżdningarmiklir ķ sambandi viš verkseting.
Evni, iš verša višgjųrd:
Skeišssniš: Framlųgur, kjak og verkstovukendir arbeišshęttir.
Fyrireiking: Undan skeišinum skal luttakarin gera eina roynd (test), sum gevur innlit ķ egnar styrkir. Śrslitiš er persónligt og kann nżtast sum persónligt amboš. Royndin višger einans styrkir og ikki veikleikar. Positiv sįlarfrųši leggur dent į at arbeiša viš styrkjunum hjį nęminginum, og royndin er ein hįttur at finna fram til hesar. Munur er tó į royndum, sum verša gjųrdar av nęmingum og vaksnum, men tęr eru bygdar upp į sama hįtt og tęna sama endamįli. Sum nevnt er śrslitiš persónligt, men skal luttakarin fįa sum mest burtur śr skeišinum, skal hann gera royndina. VIA-survey og VIA-ungdómssurvey (fyri tey 10-17 įra gomlu) tekur uml. 20 minuttir. Fyri at taka royndina, skal ein skrįseta seg į netinum, soleišis at ein altķš kann fara inn at hyggja at śrslitinum. Til ber at gera royndina og lesa meira um hana į: http://viacharacter.org/survey/Account/Register. Mųguleiki er fyri, at toymislimir heima į skślunum verša tiknir viš ķ tilgongdina. Tķ veršur męlt til, at tann/tey, iš koma į skeišiš, kunnu bżta śt tilfar įšrenn byrjan viš tķ fyri eyga, at fyrireiking til skeišiš veršur gjųrd saman viš ųšrum į skślanum/toyminum.
Undirvķsing: Ann-Britt Frķšheim Mortensen, sosialrįšgevi, mediator og Master of Positive Psychology og Gitte Klein, lęrari, Master of Positive Psychology og Stud. Cand. Psyk.


text:
Svimjihylurin stongdur í dag.
- 25. april 2018
Eingin almenn svimjing verður í dag, Flaggdagin 25. apríl 2018.
"Mín fantastiska skilsmissa" til Strendur
- 24. april 2018
Leikurin "Mín fantastiska skilsmissa", sum Tjóðpallur Føroya pallsetur, kemur til Strendur. Leikurin verður sýndur í biosalinum í bygdahúsinum, leygardagin 5. mai 2018 kl.18.00.
Flaggdagshald á Strondum
- 20. april 2018
Í morgin, Flaggdagin, 25. apríl kl. 16.00, verður skipað fyri flaggdagshaldi á Strondum.
Kvøldskúlaframsýningin 2018
- 23. april 2018
Sunnudagin, 22. apríl var tann árliga framsýningin hjá kvøldskúlanæmingunum í Stranda skúla.
Seinasti arbeiðsdagur hjá Lissy
- 20. april 2018
Lissy Zachariassen hevur havt sín seinasta arbeiðsdag, sum vaskikona í Stranda skúla.
Næmingar prýða handarbeiðsstovuna
- 19. april 2018
Næmingar í hádeildini í Stranda skúla arbeiða í løtuni við evninum "tær 4 árstíðirnar". Í hesum sambandi arbeiddu nakrar gentur í handarbeiðið við at tøva og prikka myndir, sum endurspegla árstíðirnar.


text:
Dreingirnir bíta frá sær!
Føroyar – Ongland 0-3 (16-25, 22-25, 21-25)
Seinni dysturin í NEVZA-kappingini hjá dreingjunum fríggjadagin var ímóti Onglandi. Og hesin dysturin var góður hjá føroysku monnunum.
Ein uppsangur mátti til
Fyrsta settið var undir lágmarkið hjá føroysku monnunum. Alt ov nógvar villur og alt ov lítið avgerandi álop førdu við sær, at munurin gjørdist beinanvegin stórur. Ikki fyrr enn ein rættiligan uppsang millum 1. og 2. sett kom gongd á hjá dreingjunum, men so kom dómarin rættiliga á vøllin.
Dómarin í fokus
Tá ið Ongland hevði vunnið 8 stig í øðrum setti, hevði dómarin dømt 5 av hesum stigum til Ongland grundað á dupultsløg hjá føroyingunum, og tað var føroyska legan milt sagt ónøgd við. Tað kann sjálvandi koma fyri, at dupultsløg verða dømd, men tað er óhoyrt, at so nógv verða dømd í einum heilum dysti fyri ikki at tala um í einum setti. Henda dømingin fekk avleiðingar fyri dómaran, sum fekk átalu frá fyriskiparunum. Fyri føroyska liðið fekk tað eisini avleiðingar, tí talan gjørdist um at renna aftaná tað mesta av settinum.
Spældu fult upp við Ongland
2. og 3. sett vóru sera jøvn. Føroysku dreingirnir megnaðu alla tíðin í øðrum setti at halda fast í Onglandi, sum tó sum oftast var nøkur stig frammanfyri. Men í 3. setti vóru tað føroysku dreingirnir, sum lógu omaná og hildu leiðsluna við tveimum stigum upp til 18, tá ið dómarin enn einaferð gjørdi ein brølara og feildømdi Oskar í Haraldstovu Petersen í avgerandi løtu. Eftir hetta gekk púra javnt á upp til 21-21, tá ið Ongland var sterkari og vann. Ein góður dystur hjá føroysku dreingjunum og stór framgongd frá fyrsta dystinum.
Møta Noregi
Føroysku dreingirnir skulu í dyst í morgin, tá ið fjórðingsfinalurnar eru á skránni. Hinumegin netið stendur Noreg, sum hevur tapt ímóti Danmark og vunnið á Íslandi. Dysturin verður bríkslaður ígongd kl. 9.30 og verður stroymdur beinleiðis á www.volleyballengland.org
Mynd omanfyri: Dagsins leikari hjá Føroyum: Niels Niclasen, hevari


text:
INNANSETURS – kunning til starvsfólk og studentar februar 2013
INNGANGUR
Við kyndilsmessuni komu tey fyrstu rættuligu tekini um at sólin er við at vinna sær megina aftur. Og nú februar er um at halla, merkja vit at ljósið hevur vunnið ein størri part av døgninum aftur. Fyri framman stendur várið og vit kunnu gleðast um, at alt aftur fer at spíra og spretta.
Eitt sum upptekur okkum á Setrinum júst nú er upptøkan av nýggjum lesandi til komandi lestrarár. Tíðarfreistin til at søkja inn eftir kvotu 2 er longu 15. mars, meðan freistin fyri at søkja inn eftir kvotu 1 liggur longri frammi, 1 juli. Spennandi verður at síggja hvussu nógv umsøkjarnir verða.
Evstamark fyri tilfari til komandi tíðindabræv er sett til mikudagin 20. mars kl. 12. Tit kunnu rokna við einum nýggjum INNANSETURS í viku 12.
ÚTBÚGVING
Farið verður nú undir fjarundirvísing í føroyskum fyri útlendingar í Føroyum á Føroyamálsdeildini. 29 lesandi hava teknað seg, og áhugin hevur verið stórur, ikki bara í Føroyum, men eisini eru fyrispurningar komnir frá Europa og USA, og ætlandi verður skeiðið víðkað til fólk, sum ikki eru búsitandi í Føroyum. Hjalmar P. Petersen hevur tikið stig til undirvísingina, og fer hann eisini at undirvísa. Les meira um skeiðið.
------------
Málsøga er fyri fyrstu ferð skipað sum felagsskeið fyri lesandi á Føroyamálsdeildini og á Námsvísindadeildini. Tað merkir, at tey lesandi, sum hava føroyskt á linju á NÁD og lesandi á FMD, hava felags tímar í málsøgu fram til 21. mars. Eftir tað halda FMD-studentarnir fram til umleið hálvan mai, tá ið lestrarhálvan endar.
Í februar hevði Føroyamálsdeilin vitjan av Brittu Olrik Frederiksen frá universitetinum í Keypmannahvan, sum hevði skeið í danskari málsøgu.
------------
ískoytisútbúgvingin á Sjúkrarøktarfrøðideildini:
Eind 1 í ískoytisútbúgvingini til Bc, Vísindaástøði og granskingarháttlagsfrøði er um at vera liðug. Próvtøkuuppgávan skal latast inn 01.03.2013. 34 luttakarar vóru á skeiðnum.
Mánadagin 18.03 byrjaðu 28 nýggj lesandi á kliniska vegleiðaraskeiðinum. Kliniska vegleiðaraskeiði er námsfrøðilig úbúgving til sjúkrarøktarfrøðingar og onnur heilsustarvsfólk, sum hava ábyrgd av lesandi. Skeiðið er valskeið í ískoytisútbúgvingini.
Í broytingini av útbúgvingini til sjúkrarøktarfrøðing eru vit nú komin til eind 11 av 16. Várhálvan byrjaði í viku 6. Tá byrjaðu eind 3, 7 og 11
VEGLEIÐING
Nýggjur studentavegleiðari á NVD
Unn Vagnsdóttir Johannesen, lívfrøðilesandi, er sett at røkja uppgávuna sum studentavegleiðari á Náttúruvísindadeildini. Uppgáva studentavegleiðarans er at vegleiða í spurningum, ið hava við lestraviðurskifti at gera. Hesi fevna m.a. um fakliga innihaldið í útbúgvingunum, námsskipan, akademiskt arbeiðslag, hvussu
tann einstaki lesandi kann leggja lesturin til rættis, lestrarlív og trivnaðarspurningar.
Viðtalutíðir hjá studentavegleiðarunum:
Søgu- og samfelagsdeildin: T-postur: SSD-studvegl(at)setur.fo .
Elisabeth Steinberg: Týsdag 10:30 - 12:30 og Hósdag 13:30 - 15:30
Bárður Rasmussen: Mánadag 10-12 og Fríggjadag 10-12
Eisini ber til at ringja á tlf. 352581.
Náttúruvísindadeildin: NVD-studvegl(at)setur.fo.
Unn Vagnsdóttir Johannesen: Mánadag kl. 12.00– 14.00.
Eisini ber til at ringja á 352555.
Føroyamálsdeildin: T-postur: FMD-studvegl(at)setur.fo (verða svaraðir týs- og hósdagar)
Guðrið Poulsen (í Reins Hús): týsdagar kl. 11.00 – 13.00 og hósdagar kl. 11.00 – 13.00.
Eisini ber til at ringja á 35 25 26.
PRÓVTØKUR
Á Føroyamálsdeildini hevur prógvtøka verið í "Málvariatión og málbroyting". Vika 8 er sett av til endurpróvtøkur á Føroyamálsdeildini.
Próvskeið í føroyskum hevði seinasta undirvísingardag týsdagin 19/2. Samansetta próvtøkan verður leygardagin 23/2 kl 10-14 og týsdagin 26/2 kl 17-19.
FYRISITING
15. mars 2013 á miðnátt er sett sum tíðarfreist fyri at søkja inn eftir kvotu 2 til at byrja lestur til heystar á Setrinum. Í hesum sambandi verður skipað fyri Kunningartiltøkum kring landið. Talan verður um kunning bæði á Miðnámsskúlum og almenna kunning um kvøldi. Skráin fyri hesa kunning sæst her. Kunning um upptøku, har eisini umsóknarblað og vegleiðing til kvotu 2, er løgd á heimasíðuna, sí nærri her.
------------
Fundarfrásøgn frá Leiðslufundi 6. november 2012
Fundarfrásøgn frá Leiðslufundi 13. november 2012
Fundarfrásøgn frá Leiðslufundi 20. november 2012
Fundarfrásøgn frá Leiðslufundi 27. november 2012
Fundarfrásøgn frá Leiðslufundi 04. desember 2012
Fundarfrásøgn frá Leiðslufundi 18. desember 2012
Fundarfrásøgn frá Leiðslufundi 15. januar 2013
Fundarfrásøgn frá Leiðslufundi 19. februar 2013
STARVSFÓLKA TÍÐINDI
Ì sambandi við at nýtt starv sum professari í søgu í 1900-talinum skal setast við Universitetet i Nordland er Jóan Pauli Joensen,professari, dr.phil.& fil.dr. av hesum universiteti settur í nevnd at meta um, hvør av umsøkjarunum hevur bestan førleika til at verða settur.
------------
Hálvan februar byrjaði Sára Joensen sum skrivari hjá Maluni Marnersdóttir 1½ dag um vikuna, fyri fyrst í tveir mánaðir. Hesar dagarnar fer hon at hava arbeiðspláss í Gróthúsinum. Sára er framvegis deildarskrivari á Føroyamálsdeildini. Broytingin ber til, av tí at Rannvá Setursskrivstovuni hevur tikið nakrar av uppgávunum hennara, og Lena og Oda á Føroyamálsdeildini hava tikið aðrar.Samstundis er hin skrivarin á deildini, Oda Mørkøre, farin upp á fulla tíð.
ÚTGÁVUR
Nýggj bók "4 or more languages for all", um avbjóðingar, málsamfeløg fara at hava í framtíðini, er komin út. Talan er um ráðstevnurit frá Minst fýra mál til øll. Karin Jóhanna Knudsen, Hjalmar P. Petersen og Kári á Rógvi hava ritstjórnað, og Novus Press í Noregi gevur bókina út. Bókin er 131 blaðsíður.
------------
Í september mánaða í 2012 var fyriskipað norðurlendskum skeiði á Sjúkrarøktarfrøðideildini um "Sjúkrarøkt og at liva eitt gott lív við diabetis". Í hesum sambandi er hendan útgávan komin.
RÁÐSTEVNUR
Í døgunum frá 14. til 16. mars 2013 verður ráðstevan um málsligt margfeldni fyriskipað við heitinum "Rom for språk" av Institutt for lingvistiske, litterære og estetiske studium, Universitetet i Bergen. Her fer Hjalmar P. Petersen, dr.phil., lektari í málfrøði á Føroyamálsdeildini at halda fyrilestur við heitinum Bilingualism connected to close related languages. (Tospråklegheit ved nære språk.). Les meira um ráðstevnuna.
SKEIÐ
11. mars, kl. 10.15-12 skal Kristin Magnussen, ph.d.-studentur á Føroyamálsdeildin halda fyrilestur á Seminariet för Nordisk Namnforskning á universitetinum í Uppsala. Heitið er: “Tradition og fornyelse i færøske gadenavne. Rapport fra et afhandlingsprojekt.”
Dagarnar 14.-16. februar var Zakaris Svabo Hansen, adjunktur á Føroyamálsdeildin á universitetinum í Zürich í Sveis og helt skeið í føroyskum fyri lesandi har og úr Basel. 35 lesandi luttóku á skeiðinum, so undirtøkan var heilt góð. Tey vóru sera hugagóð og áhugað at kunna seg við føroyskt mál og tað, sum tað hevur í sær. Skeiðið var ein liður í fyrireikingunum hjá teimum til eina námsferð til Føroya, sum er á skránni í mai.
20. mars eru Kristin Magnussen og Sissal M. Rasmussen á ph.d.-skeiði um “Videnskabsretorik” á RUC. Vertur er Ph.d.-skolen for kommunikation, virksomhed og informationsteknologier.
TILTØK
Týsdagin 26. februar kl. 20.00 verður skipað fyri tiltakinum "Fólkaflyting, Fróðskaparsetrið og fólkavøkstur" á Østrøm. Her verður tikið upp um, hvønn leiklut og hvørja ávirkan universitet kunnu hava í smáum útjaðarasamfeløgum. Tveir serfrøðingar, Peter Arbo og Ingi Rúnar Eðvarðsson, fara at greiða frá, hvussu universitet kunnu gerast eitt vakstraramboð í einum útjaðarasamfelagi. Les um tiltakið
-------------
4. mars fara Martina Huhtamäki og Lars Lundsten frá universitetinum í Helsingfors at halda tveir fyrilestrar á Føroyamálsdeildini, ávikavist um prosodi í finnlandssvenskum talumáli og um Adolf Reinach - grunden för Speech Act Theory. Fyrilestrarnir byrja kl. 10.00. Martina hevur lært seg føroyskt og undirvísir m.a. í føroyskum á universitetinum í Helsingfors.
------------
Seturskjak við evninum "Fjarlestur" verður fyriskapað hóskvøldið 7. mars kl 19.30 á Østrøm á Skálatrøð
Hesuferð er tað Náttúruvísindadeildin sum fyriskipar Seturskjaki. Nærri kunning um tiltakið seinni her
------------
Fríggjadagin 29. mars kl. 14-16 verður skipað fyri innanhýsis sosialum kjaktiltaki fyri starvsfólki á Setrinum. Tiltakið verður á Østrøm har ábit og kaffi/te/øl verður at fáa.
Leiðsla og deildarleiðarar
------------
Avgerð er tikin um, at Setursdagur verður tann 17 mai 2013. Endamálið er at hátíðarhalda føðingardagin við ráðstevnu o.ø.. Arbeitt verður við at leggja neyvari skrá og nærri kunning kemur um hetta seinni, sí eisini Árskalendarin.
------------
Prógvhandaná Námsvísindadeildini
Ársins prógvhandan verður fríggjadagin tann 21. juni kl. 14 í auluni á Námsvísindadeildini. Prógv verða handað teimum, sum eru liðug við pedagog- og læraraútbúgvingarnar og aðrar útbúgvingar á Setrinum í summar. Harafturat verða øll fagnað, sum hava fingið prógv á Setrinum í lestrarárinum 2012-13.
FRÁBOÐAN
Tilmelding til INNANSETURS
Er tú so óheppin ikki at hava móttikið tíðindabrævið? So er møguligt til at melda til her.
Tilfar til INNANSETURS
Møguleiki er fyri at senda okkum kunningartilfar, sum tit meta eigur at vera við í INNANSETURS. Hygg nærri her.
Vit tilskila okkum rættin til at ritstjórna í tilfarinum.Tað er av týdningi, at INNANSETURS ikki skal innihalda persónsviðkvæmt tilfar.
Tá tú skrivar ein tíðindastubba, minst tá til at hava eina yvirskrift, eina lýsing, tíðspunkt, stað, fyrireikara og kontaktpersón.
Evstamark fyri tilfari til komandi tíðindabræv er mikudagin 20. mars kl 12.
Ritstjóri av INNANSETURS
Anna Katrin Matras


text:
Hvussu hevur tú tað?
Fyri at fáa eina neyva mynd av heilsustøðu føroyinga, er umráðandi, at eisini tú, sum hevur fingið brævið, svarar hesum spurnablaði. Um vit skulu kunna gera haldgóðar niðurstøður vóna vit, at minst tveir triðingar senda okkum spurnarblaðið aftur.
Kristina Thomassen, bachelor í fólkaheilsufrøði, Ólavur Jøkladal, cand. mag. og Pál Weihe, formaður og yvirlækni gera kanningina fyri Fólkaheilsuráðið og Deildin fyri Arbeiðs- og Almannaheilsu.
Tú kanst ringja, um tú hevur spurningar: 51 51 57 / 51 51 55


text:
Eg haldi meg til fakta, Eyðgunn
5. desember 2015
Haldi at pensjónsmálið er ov álvarsligt at gera til eina partapolitiska kastibløku
Í aftursvari til greinina “Fer at loysa seg verri at arbeiða” leggur Eyðgunn Samuelsen, landsstýriskvinna í almannamálum, meg undir at bera fram faktuellar skeivleikar.
Hesum vil eg staðiliga afturvísa.
1. Eyðgunn sigur, at tað ikki er rætt, at grundupphæddin er einasta veiting, sum er skattafrí og eisini sleppur undan allari mótrokning. Góða Eyðgunn hetta er rætt! Samhaldsfasti verður, sum tú sigur ikki mótroknaður, men hann verður skattaður soleiðis, sum greitt verður frá í míni grein. Viðbótin verður bæði skattað og mótroknað.
2. Eyðgunn sigur eisini, at pensjónistar ikki fara at missa. Hetta er heldur ikki rætt, tí so hvørt, sum grundupphæddin minkar, verður størri og størri partur av pensjónini mótroknaður og skattaður. Tí verður minni eftir av pensjónini hjá pensjónistum, sum arbeiða, um verandi mótrokning ikki verður broytt samstundis. Og tað leggur lógaruppskotið hjá Eyðgunn um at skerja grundupphæddina og harvið spara 51,8 mió. kr. í 2016, 59,2 mió. kr. í 2017 og 60,7 mió. kr. í 2018 tíverri ikki upp til.
3. Eyðgunn sigur eisini, at tað fer at loysa seg eitt sindur betur at arbeiða enn frammanundan, tí landsskatturin lækkar 5% fyri inntøkur omanfyri 65.000 kr. Hesum ivist eg stórliga í, tí sjálvt um viðbótin kvinkar upp við 150 kr./mðr., so verður grundupphæddin, sum hvørki verður skattað og ei heldur mótroknað, lækkað við 14% fyri stakar pensjónistar og við 17% fyri hjún.
Og tá búskaparfrøðingar sambært Sosialinum hava roknað út, at lægstu inntøkurnar ongan skattalætta fáa, og tá óvissan um útgjaldið í Samhaldsfasta er so stór, er lítið at ivast í, at her ruggar ikki rætt.
Allar hinar ólukkurnar, sum Eyðgunn í sínum aftursvari, leggur meg undir at hava framt, leggi eg ikki í at viðmerkja í hesum umfari – gangi út frá, at talan er um illsinnisgleps, sum hóast alt ikki er so illa meint.
Haldi at pensjónsmálið er ov álvarsligt at gera til eina partapolitiska kastibløku.
Vóni tí framvegis, at Eyðgunn og Javnaðarflokkurin lurta - sleppa ætlanini, ið nú liggur á borðinum - og lata grundupphæddina fáa frið!
Bjørn Kalsø
Løgtingsmaður fyri Sambandsflokkin
RN
Aftur


text:
31. Aug 2011
(Henda greinin er skrivað i sambandi við, at Dan Klein av órøttum ákærdi meg fyri at hava fingið dupulta løn, tá eg sat á fólkatingi) Tá eg sat á fólkatingi í 2008, hevði eg lógarkrav uppá eisini at fáa løn frá Løgtinginum. Dan Klein...
31. Aug 2011
(Tala á fólkatingi, tá tingsetan endaði í 2008) Ein latentur vandi hjá føroysku sjálvstýrisrørluni er at falla í ta veitina, har vit fara at dyrka leiklutin sum offur. Fyri tað fyrsta er tað afturlítandi, fyri tað næsta er tað destruktivt - og fyri tað triðja...
.
Eg taki ikki undir við, at danir skulu læna pengar, so samgongan kann fíggja sín flatskatt. Og eg giti, at hetta verður trupult at fáa semju um. Men sum føroyskur fólkatingsmaður má eg virða tær avtalur, sum landsstýrið ger við donsku stjórnina


text:
Kokosnøtin er góð at eiga inni, um tú ætlar tær ein heldur eksotiskan rætt.
Kokos hóskar sera væl omaná ein kryddaða rætt, sterka suppu og eisini er kokos leskiligt í einum smoothie, dessertum og køkum.
Kjøtið í kokosnøtini kann m.a. rívast í rívujarni ella skerast í tunnar álir
Soleiðis opnar tú eina kokosnøt
Brúka eitt skrúvublað ella annað at fáa hol í, so mjólkin sleppur úr. Brúka t.d. mjólkina í vokk e.ø.
Legg nú kokosnøtina í vinstru hond og finn ein stóran og tungan knív.
Við bakinum á knívinum skalt tú sláa eftir somu linju runt um kokosnøtina, til hon at enda gevur eftir og opnar.
Sker ella skava tað fína og hvíta fruktkjøtið úr og brúka í tíni matgerð.


text:
Til 4 persónar
– 700 gr av blandaðum rótfruktum
– 500 gr av laksaflaki
– saft frá tveimum lime
– 1 mango
– 1 spískál
– 1 leyk
– 2 spsk sesamolju
– 2 spsk sesamfræ
– 2 fet av hvítleyki
Soleiðis gert tú:
Flys og sker rótfruktirnar í minni stykkir.
Hakka leykin og hvítleykin fínt.
Sker laksin í portiónsstykkir.
Sker spískálið fínt, flys mangoina, og sker kjøtið í minni petti.
Steik rótfruktirnar í eitt sindur av sesamolju í eini heitari wok í 2 minuttir.
Lat síðani leyk og hvítleyk í og steik víðari í 2 minuttir.
Stoyt síðani saftina frá limefruktunum í og legg laksastykkini omaná rótfruktirnar.
Dempa hitan. Lat laksin steikja við í 4-5 minuttir, til hann er klárur.
Vend síðani spískálinum og mangoini í rættin.
Stroy við sesamfræ.
Hita alt skjótt og borðreið beinanvegin, meðan spískálið er broskið.


text:
P/f Luna, eisini kent sum fyritøkan Hiddenfjord, hevur nú fingið loyvi frá Heilsufrøðiligu Starvsstovu at ala í Víkum í Vágum. Tað skrivar kvf.fo. P/f Luna søkti um loyvi at ala í Víkum fyri umleið tveimum árum síðani, og hósdagin fingu tye boð frá Heilsufrøðiligu Starvsstovu, at umsóknin var gingin á møti.
P/f Luna alir eisini í Sørvágsfirði og Vestmannasundi. Loyvi teirra í Vestmannasundi bleiv í juni í ár longt 12 ár. Loyvið í Sørvágsfirði gongur út um eitt hálvt ár, og hetta hevur P/f Luna eisini søkt um at fingið longt.
Ljósmeistarin
Næstu ferð tú ert á G! ella Summarfestivalinum, ella til eina størri konsert í Føroyum, hugsa so um ljósið


text: Í morgin byrjar Sette Colli stevnan í Rom, sum er seinasti kjansur at kvalifisera seg til OL í London, hjá teimum dønum ið ikki kláraðu kravtíð til OL á Danish Open í vár. Danska svimjisambandið listar her upp at tey trý eru Katrine Holm Sørensen, Jakob Andkjær og Chris Christensen, har tey meta at Katrine hevur bestan kjans í 200 blandað, Jakob í 50 frí og Chris í 400 blandað. Annars luttekur eisini restina av danska OL-liðnum minus Mie Ø. Nielsen og Pál Joensen, Mads Glæsner millum annað í 1500 frí. Sí startlistar og úrslit her, bæði innleiðandi og finalur verða sjónvarpaðar á Rai Sport 2, men netvarp haðani sær út til at verða blokerað uttanfyri Italia.


text:
-
10 timer ago |
Breddin, Tiltøk |
Svend |
0
Í mentanarvikuni verður áhugaverd framsýning á bókasavninum, har Katja Remmer og Lea Hartmann sýna fram myndir og lutir ið eru til keyps. Bókasavnið hevur opið frá mánadag...
Les meiri »
-
12 dage ago |
Breddin, Tiltøk |
Svend |
0
Til næsta lesiring fara vit at lesa: Veingjaða myrkrið hjá William Heinesen – myndprýtt hevur Edward Fuglø. Nóatún hjá William Heinesen Heimurin, ið var hjá Stefan Zweig...
Les meiri »
-
13 dage ago |
Breddin, Tiltøk |
Svend |
0
Teknikapping á Bókasavninum við Løkin Aftur í ár skipar bókasavnið fyri teknikapping á mentanarvikuni 2018. Vinnarin ella vinnararnir fáa eina virðisløn umframt myndina av...
Les meiri »
-
13 dage ago |
Breddin, Tiltøk |
Svend |
0
Í sambandi við mentanarvikuna í Runavíkar kommunu, verður eitt forvitnisligt bókakvøld á bókasavninum hóskvøldið 26. apríl, kl. 19 Tá kemur rithøvundurin, Høgni Mohr, at...
Les meiri »
-
13 dage ago |
Breddin, Tiltøk |
Svend |
0
Stefan Zweig var eysturrískur rithøvundur, ið livdi 1881-1942. Hann gjørdist heimskendur rithøvundur longu í 1920’unum 1930’unum, men mátti sum jødi at rýma undan Hitler...
Les meiri »
-
16 dage ago |
Breddin, Tiltøk |
Svend |
0
Á mentanarvikuni í Runavíkar kommunu, verður ein spennandi fyrilestur á bókasavninum. Altjóða bókadagin, 23. apríl, verður sjóneykan sett á bókina “Heimurin, ið...
Les meiri »
-
55 dage ago |
Breddin, Tiltøk |
Svend |
0
Til næstu ferð hava vit valt at lesa Tornið á heimsins enda hjá William Heinesen og Himmerige og helvede hjá Jón Kalman Stefánsson...
Les meiri »
-
72 dage ago |
Tiltøk |
Svend |
0
1. mars byrjar Vøggusangur. Kom og njót eina fríløtu saman við barni tínum. Hervør á Torkilsheyggi kemur á bókasavnið at hava vøggusang við børnum undir 1 ár. Hetta verður...
Les meiri »
-
94 dage ago |
Tiltøk |
Svend |
0
Til næstu ferð valdu vit at lesa Fractura nasi hjá Høgna Mohr og Í sortanum hjá William Heinesen. Bøkurnar eru klárar at heinta á bókasavninum við Løkin, yrkadagar frá kl....
Les meiri »
-
156 dage ago |
Tiltøk |
Svend |
0
Næstuferð lesiringurin hittist verður á bókasavninum í Nes kommunu í Tofta skúla týskvøldið tann 9. januar 2018, kl. 19.00 – 21.00. Tá eru hesar báðar bøkurnar á...
Les meiri »


text:
01. Jan 2018
Hóskvøldið kl. 20 verður leikarafundur í 07 Vestur-húsinum fyri allar Gentur U18 og Kvinnur. Á skránni eru nøkur orð frá venjaranum, Silva, og gjøgnumgongd av venjingarætlan. Allar eiga at møta.
31. Des 2017
Martin Hjaltalin Dam og 07 Vestur hava júst undirskrivað sáttmála, sum inniber at 18-ára gamli leynadrongurin vendir aftur til 07 Vestur eftir tvey ár í Havn.
31. Des 2017
Væleyðnaði endaspurturin hjá 07 Vestur í meistaradeildini hevur givið meirsmakk, og Sigtór Asbjørn Petersen, sum stóð við róðrið seinastu dystirnar, hevur nú undirskrivað avtalu, sum inniber at fyrrverandi leikarin verður hjálparvenjari hjá Paula Poulsen.
30. Des 2017
Silva vendir nú heimaftur til 07 Vestur og kemur at standa á odda fyri Kvinnunum og U18-liðinum. Hetta er fyrsta árið 07 Vestur hevur kvinnulið, og tað er sjálvsagt ein fongur at fáa góðan og royndan venjara til hetta týðningarmikla arbeiðið.
22. Des 2017
So kom jólagávan til allar 07 Vestur-fjepparar: Ársins ungdómsvenjari, Jens Erik Rasmussen, hevur júst undiskrivað nýggjan sáttmála, so dugnaligi og vælumtókti miðvingurin heldur fram sum venjari uppá fulla tíð komandi trý árini.
22. Des 2017
Eins og undanfarin ár, verður møguligt at stuðla 07 Vestur við at keypa fýrverk. Aftur í ár verður selt í vakstrarhúsinum í Sandavági. Opið er mikudagin 27. til leygardagin 30. frá kl. 10:00-20:00. ...
19. Des 2017
Ætlanin er at hava tvey B2 skeið í februar 2018. Skeiðini eru hesi:
· 9-11 & 16-18. februar í Tórshavn
· 2-4 & 16-18. februar í Suðuroy
12. Des 2017
Ætlanin er at hava eitt B1 skeið á Skála 19-21 januar 2018.
Undirvísarar: Bill M. Jacobsen og Jan M. Laursen


text:
Næstformansvalið í Sambandsflokkinum
Nú inflatíón er komin i gitingar um fyrrverðandi næstformann Sambandsfloksins, er ivaleyst upp á sítt pláss at gera hesa viðmerking. Viðmerkingin er gjørd uttan at tosa við nakran annan ella at biðja um loyvi.
Í oddagreinini í Sosialinum sigur Eirikur Lindenskov at tað var taktiskt skeivt at skifta næstformann í Sambandsflokkinum.
Út frá tí at fyrrverðandi næstformaður brúkti nakrar dagar til at umhugsa støðuna og at melda seg úr flokkinum, so er trupult at síggja tað taktisk skilagóða í at geva persóni næstformanssess, sum annars ikki hevur hug at verða í flokkinum.
Sum vanligt í slíkum føri, fær fyrrverðandi næstformaður óavmarka pláss í fjølmiðlunum. Vit hava hoyrt hann tosa um at hava so nógvar flokkar at velja ímillum at hann veit ikki hvar hann skal fara. Men kanska hann hevur evnini at tilpassa seg allar stevnuskráir á Løgtingi. Somuleiðis tosar hann um at Føroya Løgting er at samanlíkna við eitt fótbóltslið. Fólk flest halda annars at Løgtingi er einstaklingaítróttur. Ja, orsøk er at halda at einstaklingaflokkurin er stórsti flokkur á Løgtingi.
Somuleiðis verður tosa um hvat viðkomandi ætlaði at gera á Løgtingi. Tað krevjast 980 atkvøður fyri at koma á Løgting. Við 370 atkvøðum eigur viðkomandi ⅓ sjálvur og hini valevnini og flokkurin hinar atkvøðurnar. Tí ber ikki til, eins og Jóannes Ejdesgaard nevndi í vikuskiftinum, at tosa um hvat ein sjálvur ætlar. Evnini at lurta eiga tí at verða minst líka góð, sum evnini at tosa.
Fyri at lesarin betri kann skilja restina, skal upplýsast at endamálið við næstformanni Sambandsfloksins, sum ikki skuldi verða Løgtingsmaður var, at verða bindilið millum tinglimir, bakland v.m. Seinastu 10-15 árini hevur sessurin tó verði brúktur til at profilera næstformannin meira enn gott er. Umhugsa verður at skjóta upp at venda aftur til gamla leistin.
Annars hoyrur tað við til søguna, at orsøkin til at annað uppskot kom til næstformann var, at táverðandi næstformaður ikki var mettur at verða tann rætti. Tá tað var konstatera, eitt mikukvøld kl. 22 á nevndarfundi í einum lokalfelag, var eitt møguligt alternativ funnið. Uppskot til aðalfundin skuldi latast inn sunnukvøld. Síðan bleiv spurt runt millum tey sum høvdu atkvøðurætt. Ongin av tinglimunum og ongin í starvsnevndini bleiv spurdur/biðin at atkvøða fyri alternativinum. Tá mett var, hósdag, at undirtøkan fyri at skifta sitandi formann var so mikið góð at einki var at ivast í, bleiv alternativa valevni spurt um hann vildi stilla upp.
Nevndarlimir vóru misnøgdir við clearingsavtaluna. Og uttan at fara í smálutir, so er sannleikin um tað clearingsavtaluna als ikki komin fram. Men í stuttum var hon gjørd í heimildarloysi. Tí er spurningurin um at halda clearingsavtalur fullkomuliga órelevantur.
Harumframt vóru samráðingarnar um fiskivinnunýskipan við í metingini. Framgangsmátin var stóri trupulleikin. Og tað sum har hendi var í sjálvur sær mett at verða nóg mikið til eina uppsøgn.
Tað var ikki við í metingini at táverðandi næstformaður hevði verið á fundi við Javnaðarflokkin um at stilla upp fyri Javnaðarflokkin. Tað var heldur ikki við í metingini at hann hevði verið á fundi við enn ein flokk (ikki javnaðarflokkin) um at stilla upp fyri teir.
Sostatt skal avvísast at Hjúnarbandslógin hevði nakað at gera við málið. Somuleiðis skal avvísast at talan er um eina nýggja og meira konservativa kós.
Tað hevur altíð staðið tinglimum Sambandsfloksins frítt at atkvøða í etiskum málum og tað ger tað framvegis. (meira um rumbul av tí lógini seinni)
Orsøkin til at sitandi næstformaður var skotin upp var, at brúk var fyri einum persóni sum øll sum høvdu atkvøðrætt kendu. Harumframt var ófrávíkiligt krav at viðkomandi var mettur at verða loyalur og at hann arbeiddi fyri heildini og ikki sjálvum sær. Tað gav jú onga meining at skifta út við ein av sama slag.
Endamálið var sostatt at skifta fyrrverðandi formann út. Hvør kom í hansara stað hevði ikki tídning. Næstformansvalið var tí eitt frával av fyrrverandi og ikki eitt tilval at sitandi.
Eivind Jacobsen
Strendur
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Frank Skorastein tekur eitt óvanligt stig
Liljan Weihe varð vend í hurðini
Ikki brúka sniglagift í hernað móti morsniglum
Hetta sigur Johnny í Grótinum um tíðindaleiðaran
Pensjónsnýskipanin lønar spekulatión og ger mismun á føroyingum
Vespureiðrið (8) - 23. apr. 2018
NOVA úr Suðuroynni - Sending 3
Várhagasóljan er góður føðsluríkur matur
Býráðslimir í Havn fáa 3 milliónir í nevndarsamsýning
Deyðsfellurnar
Grundgevingarnar fyri misálitinum
Samrøða: Annika Olsen, um borgarstjóraferð í Ísrael
Misálit á Rigmor Dam
Rák (3) - Hvørji menniskju fremja sálarligan harðskap og hvørji árin eru av hesum harðskapi
Í Vestmanna eru fjepparnir longu klárir.
VÍF vann á Kyndil og alt verður avgjørt í morgin
Kristina Samuelsen reinsar Høgna Hoydal
Um tú vilt liva longur, fá tær hund
Prát við Kristian Martin Petersen frá felagnum Línuskip
Hugnaløtan (18) - Gestur: Sunleiv Højgaard
Páll á Reynatúgvu hevur egið broytingaruppskot til pensjónsnýskipanina
Hoyr Flaggdagshaldið í Runavík 2018 her
LØGMAÐUR, GRØÐARIN OG TUNGUTALA
Vinnuhúsið: Bústaðarpolitikkurin í Føroyum peikar í allar ættir
Samband
Postboks 226
FO-600 Saltangará


text:
Fíggjarmálaráðið móti Føroya Pedagogfelag
Støða
Avgreitt
Rættur
Fasti Gerðarrættur
Evni
Arbeiðssteðgur, verkfall, verkbann, Fráboðan, fráboðanarfreist, fráboðanarformur, Stríðsstig
Umboð
Gunn Ellefsen, Sigmund Poulsen
Partar
Fíggjarmálaráðið - FMR, Føroya Pedagogfelag - FPGF
Rættarlimir
Durita Tausen, Eyðstein Djurhuus, Hanna Vang
Mál
7
Ár
2017
Úrskurðardagur
15. desember 2017
Ásetingar
§ 8 stk. 5
Viðgerðin
Tann 14.12.2017 kl. 18:10 móttikið kærurit. - Tann 15.12.2017 kl. 09:47 móttikið svarrit. - Tann 15.12.2017 kl. 19:06 gerðarrættarúrskurður.
Páhald
Føroya Pedagogfelag skal viðurkenna, at tað er óheimilað stríðsstig, at Føroya Pedagogfelag, tann 13. desember 2017, kl. 14.49, hevur boðað frá, at Føroya Pedagogfelag frá leygarmorgunin, 16. desember 2017, kl. 8.00, herðir áður fráboðaða verkfallið til eisini at umfata allar limir í Føroya Pedagogfelagið, ið starvast hjá Almannaverkinum og sjálvsognarstovnum undir Almannaverkinum, uttan at nøktandi viðger av undantøkum er farin fram, og uttan at nøktandi avtala um undantøk er gjørd.
Niðurstøða
Fráboðaða verkfallið frá Føroya Pedagogfelag fyri allar limir, ið starvast hjá Almannaverkinum og sjálvsognarstovnum undir Almannaverkinum, er óheimilað, tí at tað ikki í seinasta lagi samstundis eru givin ítøkiliga mett og greitt fráboðað undantøk sambært avtaluni um fráboðanarform og fráboðanarfreist, stykki 5, síðsta punktum.
Málkostnaður
Partarnir bera, sambært sáttmála um Fasta Gerðarrætt og reglugerð um gjøld, hvør sína helvt av málskostnaðinum eftir nærri uppgerð.
Úrskurður sum PDF


text:
Innkomuvegurin verður til tunnil í Krákugjógv
politikkur15-02-2017 - 08:00 - Jóanis Nielsen
Tórshavn: Annika Olsen, borgarstjóri í Havn, skjýtur nú upp nýtt alternativ til verandi loysn fyri sokallaða innkomuvegin til Havnar. Ístaðin fyri klandur og stríð um ein dýran og fløktan innkomuveg gjøgnum bæði bygt øki, komandi byggiøki og náttúruøki, so mælir hon til at gera tunnil av Hvítanesi í Krákugjógv.
- Innkomuvegurin hevur verið ein trupulleiki í mong ár og hann er tað framvegis, serliga tí at ikki slepst undan, at hann partvíst verður lagdur gjøgnum bygt øki og beint gjøgnum komandi vakstrarøki hjá høvuðsstaðnum, sigur Annika Olsen.
- Persónliga meini eg ikki, at vit kunnu leggja ein innkomuveg gjøgnum túnini hjá fólki ovast í Hoyvíkini og síðan gjøgnum bygt øki allan vegin yvir á Marknagilsvegin.
- Heldur ikki haldi eg tað vera skilagott at vænta, at øll tunga ferðslan fer norðureftir frá tunnilsmunnanum og so upp gjøgnum brekkurnar í ætlaðu loysnini. Tá er nógv lættari hjá teimum at snara til vinstru oman til Havnar og standa í bíðirøð á Hvítanesvegnum, akkurát sum tey altíð hava gjørt.
- Eg havi tí sett fólk at kanna og koma við einum uppskoti um eina tunnilslinju frá Hvítanesi og til Krákugjógv, møguliga Hotel Føroyar. Eitt boð fer helst at fyriliggja longu í komandi viku.
- Tunnilin kemur helst at kosta um 80 túsund meturin. Spurningurin er tí, um henda loysn er stórvegis dýrari enn tann ætlaða við langari vegaføring, brúgvagerð og tunli millum Villingardalsvegin og Hotel Føroyar, tá allir snøklar eru roknaðir við, sigur Annika Olsen.
Málið er tikið upp við landsstýrið og verður nú lagt fyri býráðið til umrøðu og støðutakan. Tekningar og kostnaðarmeting koma helst í næstu viku.
Verandi ætlan fyri innkomuvegin.pdf(7,62 MB)


text:
MEST nøktandi úrslit í 2017
Tíðindaskriv 28 mars 2017
MEST hevði framgongd í 2017. Nettosølan hjá MEST samtakinum var 322 mió. kr. og hevði felagið eitt avlop uppá góðar 10 mió. kr. eftir skatt. Dótturfelagið PAM Offshore Service hevði eitt hall á 0,6 millión krónur í fjør og er hetta á sama støði sum árið fyri. Skipasmiðju- og framleiðsluraksturin gav avlop og er leiðslan samanumtikið nøgd við samtaksúrslitið.
MEST samtakið fevnir um MEST skipasmiðjur í Havn og á Skála, MEST framleiðsluútgerð í Runavík og PAM-Offshore Service, sum veitir tænastur til frálandavinnuna í Noregi. Samtakið leggur seg áhaldandi eftir at verða kappingarført fyri at tekkjast føroyskum kundum og at draga at sær útlendskar kundar. MEST í Runavík hevur havt nógv virksemi í 2017, og hava teir umframt førleikarnar til framleiðsluútgerð, á sjógvi og landi, eisini serligar førleikar innan alivinnuna.
Leiðslan metir, at útlitini til aftur at fáa eitt nøktandi úrslit eru til staðar, og tað er við góðum treysti at farið er inn í 2018.
“Vit hava havt eina góða byrjan í 2018 við áhugaverdum verkætlanum innan ymiskar vinnur. Sjøtul er eisini settur á byggingina av nýggja havrannsóknarskipinum, sum hevur nógv arbeiði við sær komandi tvey árini”, sigur Mouritz Mohr, stjóri á MEST.
Í MEST samtakinum starvast umleið 300 starvsfólk.
Blíðar heilsanir
P/F MEST


text:
Skrivstova
Adressa:
Fólkaheilsuráðið
J.C. Svabosgøta 43
FO 100 Tórshavn
Telefon: 30 47 00
Fax nr. 30 47 05
V-tal: 503738
EAN nr: 5797100000287
Skrivstovutíðir:
Mánadag, týsdag, hósdag og fríggjadag: kl. 10 til 14.
Skrivstovan virkar sambært endamáli Fólkaheilsuráðsins og í samráð við limirnar í Fólkaheilsuráðnum, sum ein stovnur, ið er við til at styrkja tiltøk fyri heilsufremjing, sjúku- og vannlukkufyribyrging, bæði í almanna- og heilsuverkinum.
Á skrivstovuni kanst tú fáa:
1) Upplýsandi tilfar um heilsufremjan á ymiskum økjum, so sum bøkur, filmar, tíðarrit v.m.
2) Upplýsing um ymisk tiltøk innanfyri heilsufremjan.
3) Upplýsing um ymiskar heimasíður innan heilsufremjandi økið.


text:
Læn netljóðbøkur
Tú mást vera lánari á Býarbókasavninum. Kom inn og spyr, hvussu tú skalt gera, um tú ikki longu hevur eitt lánaranummar.
Soleiðis gert tú:
- Far inn á www.eReolen.dk ella tak eReolen-appina niður í App Store ella Google Play.
- Logga á við tínum lánaranummari og loynitali. Minst til at velja Býarbókasavnið í skránni yvir bókasøvn.
- Leita fram eina e-bók ella ljóðbók – trýst á “Lån”, síðani kanst tú lesa/lurta.
- Á heimasíðuni kanst tú lesa/lurta online.
- Umvegis appina kanst tú eisini taka læntu titlarnar niður – og fáa atgongd til teir uttan netsamband.
Hvør lánari kann læna 4 netljóðbøkur um mánaðin. Tá ið lánitíðin er farin, verður lánið strikað av sær sjálvum. Ert tú ikki liðug/ur við eina netljóðbók, kann hon lænast aftur, tó í mesta lagi 3 ferðir í sama ári.
Bøkur tú altíð kanst læna: Hetta eru bøkur, sum ikki telja við í útlánskvotuni. Tær hava blátt frámerki.
GG! Fer samlaða útlánið í eReolen upp um eitt ávíst mark, sum sett er fyri alt Býarbókasavnið fyri hvønn mánað, ber ikki til at læna fleiri netljóðbøkur fyrr enn næsta mánað. Hetta uttan mun til, hvussu nógvar netljóðbøkur tú hevur lænt tann mánaðin.
Góð hjálp at koma í gongd við at læna ljóðbøkur fæst her.
eReolen GO hevur ljóðbøkur til børn og ung.
Royn eisini eReolenGlobal, sum hevur e-bøkur og ljóðbøkur á øðrum málum, mest á enskum
Niels Finsens gøtu 7 - 100 Tórshavn - Tel 302030 - bbs@bbs.fo


text:
Mentanarvikan 2008 í Runavík endar við ársins størsta og mest spennandi barna- og ungdómstiltaki í Føroyum!
Undanfarnu árini er vorðin siður at enda Mentanarvikuna við einum stórum tiltaki, ið serliga er ætlað børnum. Í ár hava fyrireikararnir lagt seg eftir at gera skránna so fjølbroytta og spennandi, at øll – ung sum gomul – fáa eina heilt serliga uppliving í ítróttarhøllini í Runavík sunnudagin 26. oktober.
Mest forkunnuga vitjanin verður óivað danin Lars Lottrup, ið ikki er hvør sum helst. Hevur tú ikki hoyrt um hann, er tað allarhelst tí, at hann er sera torførur at fáa fatur á, tí tá ið hann ikki súkklar undan tær á eitthjólaðari súkklu, hevur hann tað fyri at goyma seg inni í einari stórari ballón.
Lars Lottrup er danmarksmeistari í eitthjólaðari súkkling, og hevur undirhildið við stóru ballónini hjá sær í átta ár. Í Danmark er hann kendur frá Zirkus Nemo, og hann hevur ferðast víða kring heimin, millum annað í Kina og Amerika, umframt meginpartinum av Evropa.
Nýggi og vælumtókti gentubólkurin FAROE 5 verður eisini á pallinum. Tað eru Jónvá Ellingsgaard, Lillian Dalsgaard, Asta Højgaard, Ragnhild Dam og Vígdis Fjallstein, ið manna fyrsta føroyska gentubólkin nakrantíð. Við hittunum "Bara 1 spæl" og "Tú fert altíð at vera har" hava tær longu sungið seg inn í hjørtuni á nógvum føroyingum, og fyrst í november mánaði er ætlanin, at FAROE 5 geva sína fyrstu fløgu út.
Harafturat verða dansigenturnar Katrin & Diana á skránni. Katrin og Diana er tvær ungar toftagentur, ið hava gingið á dansiskúlanum Stepz í Keypmannahavn, har tær hava lært tað nýggjasta nýggja innan dansiheimin, so tað verður spennandi at síggja.
Eins og undanfarin ár verður Bassi sjálvandi aftur á staðnum, og hann plagar altíð at hava okkurt gott við til børnini. Eir í Ólavsstovu og Lív Reinert Kjeld verða vertir á tiltakinum, sum verður í ítróttarhøllini í Runavík sunnudagin 26. oktober kl. 17:00. Tiltakið verður hálvanannan til tveir tímar til longdar, og atgongumerkini, sum kosta 100,- fáast við dyrnar frá kl. 16:00.


text:
Orðafrágreiðingar í stuttum
Eitt hent uppslagsverk
Á Setrinum verða orð, heiti og styttingar ofta nýtt, sum ikki eru vanlig at hoyra millum fólk uttanfyri Setrið. Ofta kann ein sum nýggjur á Setrinum kenna seg eitt sindur vilstan, tá fólk blaka um seg við hugtøkum og styttingum, ein kanska ikki hevur hoyrt fyrr, ella ikki hevur hugsað um, hvat merkja.
Her koma nakrar orðafrágreiðingar, sum vónandi gera tað lættari fyri tey, sum eru nýggj á Setrinum, at skilja, hvat setursfólk tosa um.
A
- Adjungerað/ur: At vera adjungeraður merkir at hava tilknýti til. Á Setrinum eru t.d. adjungerðir professarar, adjungeraðir lektarar osfr. í starvi. Talan er um vísindastarvsfólk, sum hava tilknýti til Setrið í eitt tíðaravmarkað tíðarskeið.
- Adjunktur: Tíðaravmarkað granskingar- og útbúgvingarstarv við møguleika til fast starv sum lektari.
B
D
- Dekanur: Ovasti fakligi og fyrisitingarligi leiðari fyri eina megindeild. Dekanurin skal tryggja dygdina í gransking og undirvísing og samanhang millum gransking og undirvísing. Dekanurin hevur somuleiðis ábyrgdina av, at øll gransking, undirvísing og annað virksemi á Setrinum fer fram sambært reglum og málum, sum Fróðskaparsetur Føroya hevur sett sær.
- DS: Diploma Supplement – eitt altjóða ískoyti til eitt prógv, ið gevur eina lýsing av t.d. einum føroyskum prógvi.
E
- ECTS: Stytting fyri “European Credit Transfer and Accumulation System”. Hetta er próvtalsstigin, sum Fróðskaparsetrið brúkar. Les meira um ECTS HER.
- EQF: The European Qualifications Framework (EQF) – Evropeisku førleikametingarkarmarnir – er eitt amboð, sum ger tað lættari at samskifta og at samanbera ymiskar førleikametingarskipanir í Evropa. Tey átta vanligu evropeisku tilvísingarstigini eru lýst í mun til læruúrtøku: vitan, dugnaskap og førleikar. Hesir karmar gera tað møguligt at gera metingar av eini og hvørjari nationalari førleikametingarskipan, av førleikametingarkørmum (NQF) og av hvar førleikar í Evropa liggja í mun til EQF stigini. Studentar, próvtakarar, veitarar av útbúgvingum og arbeiðsgevarar kunnu brúka hesi stigini til at skilja og samanbera førleikar, sum ymisku londini og/ella ymisku útbúgvingarstovnarnir tildøma, tá teir gera sínar førleikametingar. Í EQF er bachelor á stig 6, master á stig 7 og phd á stig 8.
- ESG: Stytting fyri “Standards and Guidelines for Quality Assurance in the European Higher Education Area (ESG)”.
- EURAXESS: Eitt tvør-evropeiskt átak, ið veitir kunning og stuðul til granskarar. Nærri kunning er á www.euraxess.fo
F
- FF: Fróðskaparsetur Føroya
- FirstClass: Í summum lærugreinum verður FirstClass nýtt á sama hátt sum Moodle-skipanin. (Sí undir Moodle her á listanum). Fróðskaparsetur Føroya er í eini tilgongd, har farið verður burtur frá at nýta FirstClass og skifta hesa skipanina um við Moodle skipanina. Les meira um FirstClass HER.
- FMD: Føroyamálsdeildin
G
H
I
- Innanseturs: Innanseturs er intranetið hjá Setrinum við innanhýsis kunning, innanhýsis samskifti og hentum amboðum til starvsfólk og studentar. At hava eitt intranet er ein liður í menningini av betri samskifti og kunning á Setrinum. Tú finnur Innanseturs HER. Sí undir Studentaportalur á hesum lista fyri at finna vegleiðing í innritan til Innanseturs.
J
K
L
- Lektari: Lektari er starvsheiti hjá granskara og undirvísara í føstum starvi. Ein lektari hevur ph.d-útbúgving, góðar vísindaligar, fakligar, pedagogiskar og fyrisitingarligar førleikar.
- Lestrarnummar: Øll nýggj lesandi fáa eitt lestrarnummar beinanvegin, sum tey verða innskrivað sum lesandi á Fróðskaparsetrinum. Lestrarnummarið er títt samleikaprógv á Setrinum, t.d. ísv. próvtøkur. Tað fylgir tær alt lívið - tvs. at gevst tú á Setrinum og byrjar aftur at lesa aðra útbúgving, hevur tú enn sama lestrarnummar. Lestrarnummarið stendur á lestrarkortinum, sum tú fært útflýggjað stutt eftir lestrarbyrjan. Hevur tú ella finnur tú ikki lestrarkortið, ber til at skriva ella ringja til Lestrarskrivstovuna at fáa lestrarnummarið - tlf. 352511 / lss(at)setur.fo, ella at venda sær til deildarskrivaran á deildini, har tú ert.
- LSS: Á Setrinum er hetta ikki Landsskjalasanvið, men Lestrarskrivstovan
- Læruúrtøka: Tað, tú sum lesandi eigur at vita, skilja og vera før/ur fyri, tá eitt skeið er lokið.
M
- MMR: Mentamálaráðið .
- Moodle: Í flestum lærugreinum verður Moodle-skipanin nýtt til at leggja undirvísingartilfar út og til samskifti millum studentar og lærarar. Les meira um Moodle HER.
N
- NÁD: Námsvísindadeildin
- Námslektari: Eitt námslektarastarv er eitt fulltíðar undirvísingarstarv. Ein námslektari hevur fyrst og fremst góðan pedagogiskan førleika, og hevur vanliga ikki granskingarskyldu.
- Nordplus: Skipanir fyri lívlanga læring hjá norðurlendska ráðharraráðnum. Les um ymsu Nordplus skipanirnar á www.nordplusonline.org
- NVD: Náttúruvísindadeildin
O
- Office 365: Øll lesandi hava atgongd til Office 365 pakkan. Office 365 inniheldur forrit sum Word, Excel, Powerpoint, Outlook, OneNote, OneDrive og onnur lestrarviðkomandi forrit. Les meira um Office 365 pakkan HER. Annars verður Office 365-pakkin so líðandi skiftur út við Office 2016-pakkan. Hetta fær ein nærri at vita um, um ein hevur Office 365 frammanundan.
P
- PaperCut: PaperCut er prent- og kopiskipanin á Setrinum. Fyri at nýta prent- og kopimaskinur á Setrinum er neyðugt at innrita seg á maskinunum. Vegleiðing er sligin upp við allar kopi- og prentmaskinur, og innritingarnavnið er títt lestrarnummar. Les meira um, hvussu tú brúkar PaperCut prent- og kopiskipanina HER.
- Professari: Undirvísari í føstum vísindaligum starvi á hægsta starvsstigi (á lærdum háskúla). Ein professari hevur hægsta vísindaliga og fakliga førleika, góðan pedagogiskan førleika og hollar fyrisitingarligar royndir í sambandi við hægri undirvísing og gransking.
- Próvbók: Skrásetingarskipan Setursins, har allir studentar, skeið, próvtøkur, próvtøl v.m. verða skrásett.
R
- RTL: Ráð teirra lesandi. Les meira um Ráð Teirra Lesandi HER.
S
- SFD: Sjúkrarøktarfrøðideildin
- SSD: Søgu- og samfelagsdeildin
- SSS: Setursskrivstovan
- Studentaportalurin: Á Studentaportalinum (http://studportal.setur.fo) kanst tú logga teg inn at síggja allar upplýsingar, sum eru skrásettar um teg í próvbókini (t.e. skrásetingarskipan Setursins, har allir studentar, skeið, próvtøkur, próvtøl v.m. verða skrásett). Sjálvgreiðsla er á Studentaportalinum til útvegan ella broyting av loyniorðum til Studentaportalin, Office365, prent- og kopiskipanina á Setrinum, umframt Innanseturs.Les meira um, hvussu tú brúkar Studentaportalin HER.


text:
Gakk ella renn á SF
Leygardagin kl 12:00 verður rennitiltakið “Gakk ella renn fyri heilsuna 2017″ á Summar Festivalinum. Treysti og Føroya Bjór skipa fyri, og byrjað verður við sølubúðina hjá Føroya Bjór.
Øll, sum luttaka, eru við í kappingini um góðar vinningar Frá Føroya Bjór:
- 3 x gávukort á 320 kr. frá Føroya Bjór
- 3 x t-shirt frá Føroya Bjór
- 5 x 6 pakk av Jolly Cola
Tiltakið er skipað soleiðis, at øll ganga ella renna í 15 minuttir “út” og so venda øll “heimaftur” í senn. Hetta hevur við sær, at øll byrja samstundis og at øll koma aftur næstan samstundis! Byrjað og endað verður við sølubúðina hjá Føroya Bjór.
- “Gakk ella renn fyri heilsuna” hevur aftur hetta summarið verið eitt sera vælumtókt tiltak, har fólk bæði koma út at røra seg og hava sosialan felagskap samstundis, og vit vóna at nógv fólk og eisini festivalgestir møta til “Gakk ella renn” á Summar Festivalinum. Ætlanin er eisini, saman við Føroya Bjór at gera hetta tiltakið til ein fastan tátt á komandi Summarfestivalum, sigur Guttorm Sørensen, sum er ein av royndu rennarunum í Treystinum.
Eftir renningina er møguligt at fáa okkurt leskiligt frá Føroya Bjór.


text:
Opin skúli - 2018
12. Apr 2018
...
les meir
Nú er Vitanet virkið aftur!
09. Apr 2018
Vit skrivaðu í gjár, at Vitanet ikki riggaði. Elektron hevur arbeitt við trupulleikanum, og nú er skipanin virkin aftur! ...
les meir
Tiltakið opin skúli mikudagin 11. apríl 2018
04. Apr 2018
Aftur í ár fer skúlin at hava tiltakið "Opin skúli". Tiltakið verður mikudagin 11. apríl frá kl. 15.30 til 17.00. Í samband við at seinasta...
les meir
Veitslan í 1.,2. og 3. flokki
17. Mar 2018
Endiliga vóru myndirnar her.Vit høvdu eina frálíka veitslu saman við teimum fittastu børnunum. Lagið var gott og maturin góður - vit takka foreldrunum fyri...
les meir
Flogbørn í 3. flokki
05. Mar 2018
3. flokkur hevur verið í Havn í dag til flogbóltsstevnu í flottu, nýgjørdu ítróttarhøllini á Hálsi.Vit blivu nummar 2! Til lukku við tí -...
les meir
Kunningarkvøld um miðnámsskúlar og nám X
02. Mar 2018
Nám X og miðnámsskúlar vitja 9. flokk og avvarðandi nú týskvøldið 6. mars. Kvøldið byrjar við, at næmingar og foreldur verða boðin til ein nátturðabita...
les meir
3. flokkur arbeiddi í verkstøðum
22. Feb 2018
Týsdagin 20. febr. arbeiddu næmingarnir í 3. flokki í verkstøðum. Næmingarnir vóru býttir í 4 bólkar. Teir høvdu fýra verkstøð á 30 minuttir, og allir...
les meir
4. flokkur arbeiðir við Handlingsbro og Klods Hans
21. Feb 2018
Her eru nakrar myndir frá praktikkundirvísingini í dag í 4. flokki. Næmingarnir hava arbeitt við "Handlingsbro" og við "Klodshans" í donskum. Myndirnar tala fyri seg...


text:
Triði sigurin á rað!
Nú sær nógv betur út og málsetningurin nærkast fyri hvønn spælda dyst.
Tað er ongin loyna at nervarnir vóru eitt sindur sjónligir tá kappingin hjá 2. deild byrjaði og vit høvdu bert tað eina stigið frá báðum teimum fyrstu dystunum. Men teir nervarnir eru tíbetur sissaðir eitt sindur nú. 5 dystir spældir, 3 vunnir, 1 javnur og 1 tap. Tað er bestemt til at liva við og við sigrinum í gjár, so hómast oddurin í 2. deild rættuligani. Í løtuni liggja vit á einum triðja plássi, tvey stig aftanfyri oddaliðið Skála.
Málsetningurin er enn sum fyrr og tað er at flyta upp. Við allari virðing fyri triðbestu deildini í mansfótbólti, so má besta mansliðið úr Sandoynni klára at flyta beinleiðis uppaftur úr deildini.
Hóast tað gongur væl í løtuni, so má man verða varugur við at kappingin er ikki eingong hálvrunnin enn og at vit hava ymsar smátrupulleikar við at loyva mótstøðuliðunum ov nógv innaftur í dystin. Hesin veikleikin var sjónligur í gjár, við tí at vit føra 0-2 í hálvleikinum, við málum frá Tummas Paula Olsen og Mads Hentze, og so í fyrsta og øðrum minutti av øðrum hálvleiki, so er knappliga javnleikur 2-2.
Síðan máttu okkara menn kempa allan vegin til síðstu 10 minuttirnar tá Símin Hansen og enn einaferð Mads Hentze kundu lukka dystin við málinum til 2-3 og 2-4.
Skulu vit hava nervarnar í behold tá kappingin er liðug, so hevði ein tryggari leiðsla verið ynskilig. Hinvegin, so vinna vit støðugt í løtuni og bæði lið og áskoðarar eru væl nøgdir við spælið sum heild, so man skal ansa sær at man ikki pilkar ov nógv við nakað sum riggar. Týdningarmikið er væl at man er varugur við at tað kann ganga galið og tá tað so gongur galið, at vit eru klárir at svara aftur við ordiligum stríðsvilja!
Komandi leygardag gongur leiðin út á Argir og tá er kravið, eins og fyrr, trý stig.
Drívið á B71!


text:
Ingi Samuelsen
20.04.2017 - 11:52
Tíðindi > Tíðindi > Noreg
Fyrrverandi norski stjórin í Norðurlandahúsinum, Jan Kløvestad, hevur fingið nýtt starv frá 1. september. Hann verður tá dagligur leiðari í Norðurlendsku Kunningarstovuni fyri Suðurnoreg, sum hevur skrivstovu í Arendal.
Arendal liggur ikki so langt frá Tvedestrand, har hann hevur virkað sum dagligur leiðari fyri Bokbyen ved Skagerak, sum er eitt mentanarstovnur, sum samskipar tiltøkini í sambandi við at Tvedestrand er útnevndur til bókabý.
- Eg gleði meg at sleppa aftur at arbeiða fulla tíð við norðurlendskum málum, skrivar Jan Kløvstad í eini dagføring á Facebook í dag.
Umframt at hava verið stjóri fyri Norðurlandahúsið í Havn og Katuak í Grønlandi, hevur Jan Kløvstad eisini roynt seg sum politiskan embætismann knýttan at miðflokkinum Venstre. Í 1999 gjørist hann mentanarstjóri í Tvedestrand, eitt starv hann røkti í 10 ár innan hann tók við sum leiðari fyri Bokbyen Skagerak, sum hann sjálvur hevði fingið í lag.
Hann hevur sitið í fleiri skeið í býráðnum í Arendal, umboðandi Venstre, og er í løtinum valdur í fylkistingið.